ועדת החוקה, חוק ומשפט, כנסת 25, פרוטוקול מספר 107, 2023-06-26 00:00

שמחה רוטמן: בוקר טוב רבותיי, היום ז' תמוז התשפ"ג, אני מתכבד לפתוח את ישיבת ועדת החוקה, חוק ומשפט

שמחה רוטמן:  על סדר-היום: הצעה לדיון מהיר בנושא: "מדיניות חסימות הכבישים של משטרת ישראל ואופן מימושה בהפגנות המתקיימות לאחרונה", של חברי הכנסת אוהד טל, אלמוד כהן, אריאל קלנר, ארז מלול ומשה רוט

גלעד קריב: אני מבין שלמעט חבר הכנסת טל כל יתר חברי הכנסת נתקלו בחסימות כבישים אז הם לא יכולים להגיע בזמן לדיון מהיר שנקבע

גלעד קריב:  הם יגיעו, רק חבל שאינם מכבדים את הוועדה ומגיעים בזמן לדיון מהיר שנקבע בשבילם באופן חריג ב-08:45

שמחה רוטמן: נשאלת השאלה מדוע לא חסמו את הכביש שלך בדרך לפה

גלעד קריב: אסביר

גלעד קריב:  חסמו, אבל ברגע שיצאתי עם כרטיס חבר כנסת מהשמאל המשטרה ישר אמרה: אכיפה בררנית ואז ליוו אותי מגבעתיים שלוש ניידות, כי אני מהשמאל, ובאמצע  כשהגעתי לשער הגיא המפכ"ל התקשר לומר לי: חבר הכנסת קריב, הכול בסדר? המשטרה נותנת לך תעדוף ועוזרת לך להגיע מהר? אמרתי: כן אבל אני מבקש שתוודא שחוסמים את הדרך של חבר הכנסת רוט ויתר חברי הכנסת שלא מכבדים את הוועדה ולא מגיעים לדיון המהיר שהם כפו

גלעד קריב:  בוקר טוב ליושב-ראש הוועדה

שמחה רוטמן: אני שמח שאמרת את הדברים הללו וכך אנו מייחסים אמינות גם לעמדותיך הפוליטיות

גלעד קריב: אציין שזה יפה מאוד שחבר הכנסת טל הגיע לדיון מבלי להביא איתו פרגוד כדי להביא איתו איש שב"כ

אוהד טל: לרגע חשבתי שהוא מתכוון להחמיא לי

אוהד טל:  נבהלתי

שמחה רוטמן: לאחר המחמאות ההדדיות הללו לא נותר לנו אלא לאפשר לראשון המציעים, שהסיבה שבגללה הוקדם הדיון, כי הוא צריך ללכת מפה לדיון ועדה שלו ולכן ניתן לו לפתוח

שמחה רוטמן:  אתה יכול לקחת איתך גם את גלעד?     

אוהד טל: זה פיתוח הנגב והגליל, משהו שגם השמאל הרדיקלי ביותר אמור לתמוך בן

שמחה רוטמן: חבר הכנסת אוהד טל, בבקשה

שמחה רוטמן:  אחריו ידבר חבר הכנסת אלמוג כהן שגם הצטרף אלינו למרו זעקות השבר של גלעד קריב

שמחה רוטמן:  בבקשה

אוהד טל: תודה רבה אדוני היושב-ראש, בוקר טוב לכולם

אוהד טל:  אין חולק על כך שבדמוקרטיה זכות ההפגנה הינה זכות בסיסית

אוהד טל:  היא מהווה חלק בלתי נפרד מחופש הביטוי, ומאפשרת לאזרחים ולציבור דרך לגיטימית לבטא דעותיהם בפרהסיה

אוהד טל:       אבל כמו כל זכות, גם זכות ההפגנה איננה מוחלטת

אוהד טל:  ומימושה,  בכל שיטת משטר דמוקרטית, כרוך באיזון מול זכויות אחרות, כמו הזכות לתנועה חופשית או הזכות לפרטיות וכו'

אוהד טל:  במהלך החודשים האחרונים גורמות ההפגנות המתקיימות על ידי  המתנגדים  לרפורמה  המשפטית לפגיעה חמורה בזכויות הציבור

אוהד טל:  בחודשים האחרונים ראינו במספר רב של פעמים שההפגנות הללו גם אם הן מתחילות כהפגנות חוקיות, מתרחבות בסופן או אפילו במהלכן לפעילות בלתי חוקית, כמו חסימת צירים וצמתים, השחתת רכוש והתפרעויות קשות

אוהד טל:       למרבה התמיהה, על אף שהפעולות הללו נעשות באופן בלתי חוקי וללא כל אישור, המשטרה בוחרת ברוב המקרים – לא בכולם אבל ברובם, לנקוט במדיניות מכילה רכה ומתפשרת כלפי העבריינים, תוך  התעלמות מפעולותיהם הבלתי חוקיות, ובכך מאפשרת לעבריינים לפעול כאוות נפשם תוך חסימת עורקי תנועה ראשיים בגוש דן ובערים נוספות, התעמתות פיזית עם שוטרים ופגיעה  ברכוש הציבורי

אוהד טל:      מעבר לתחום האכיפה המשטרתית, ההתנהלות המשפטית של גורמי התביעה אל מול המפגינים העוברים על החוק תמוהה לא פחות; שכן למרות שזהותם של חלק מעברייני חסימות הצירים וההתפרעויות ידועה לגורמי האכיפה, למיטב ידיעתי, טרם הוגשו כל כתבי אישום בעניין, וככל והוגשו כתבי אישום  הרי שמדובר במספר מזערי ביחס למספר המתפרעים

אוהד טל:       יתרה מכך, לא יכול להיות חולק על כך שפעולותיהם של חלק ממארגני המחאה עולות כדי עבירת ההמרדה – לא על פי תבחינים שלי 

אוהד טל:  על פי תבחינים של בית המשפט העליון

אוהד טל:  וכולנו שמענו פעם אחר פעם את אהוד ברק קורא למרי אזרחי

אוהד טל:  ואני רוצה להזכיר, יש אנשים כולל חבר הכנסת לשעבר פייגלין לדוגמה שעל אותן קריאות בדיוק וחסימות כבישים הוא נשלח ל18 חודשי מאסר  בגין עבירת המרדה – ואילו עכשיו אף אדם לא נחקר אפילו בגין עבירה זו וכמובן שלא הוגש  כל כתב אישום

אוהד טל:      אז אני רוצה להבין, מדינת ישראל היא מדינת חוק – כן או לא? שנבין איך משחקים פה

אוהד טל:  האם יש חוק לצד אחד בלבד? לא ייתכן שהסדר הציבורי וזכויותיו הבסיסיות של הציבור בישראל ייפגעו חדשות לבקרים עקב  הכלה ממסדית הן מצד גורמי האכיפה והן מצד מערכת המשפט

אוהד טל:      ואני רוצה להראות לכם שתי תמונות

אוהד טל:  שתי התמונות הללו צולמו במוצאי השבת האחרונה

אוהד טל:  בראשונה אנו רואים, אדוני היושב-ראש, אפילו לא רואים את המפגינים מרוב שההפגנה הייתה כל גך גדולה – 50 מפגינים בצומת פסגות, אתם רואים מייד איך המכת"זיות הגיעו לשם, ובאותו זמן בדיוק באיילון המשטרה אפילו לא רואם אותה באופק למרות שאנו רואים פה שמבעירים את הכביש וחוסמים את הנתיב

אוהד טל:      פעם אחר פעם אנחנו רואים שיש הבדל בין אזרחים במדינת ישראל

אוהד טל:  יש כאלה שהכול מותר להם ויש כאלה שלהם הכול אסור

אוהד טל:  יש כאלה שינהגו בהם בכפפות של משי ויש כאלה שיתלשו להם את הזקן, וימשכו אותם בפאות ויירו בהם באקדחי טייזר

אוהד טל:       חברים, המציאות הזו זועקת לשמיים

אוהד טל:  זהו עוול שאי אפשר להשלים איתו במדינה דמוקרטית שבה הכול צריכים להיות שווים בפני החוק

אוהד טל:  לסיום אני רוצה להניח כאן בבקשה מספר שאלות

אוהד טל:  אשמח גם לנציגי המשטרה וגם לנציגי הפרקליטות – אשמח לקבל עליהן התייחסויות באופן מסודר

אוהד טל:  השאלה הראשונה, האם קיימת מדיניות כלל ארצית בנוגע לנהלי חסימות כבישים עקב הפגנה? או שמא מדובר במדיניות המוגדרת ברמה המחוזית? זו שאלה ראשונה

אוהד טל:  שאלה שנייה, באיזה תאריכים ומיקומים הופעלה מכת"זית לפיזור הפגנות, ובאילו מהפעמים הופעל בואש? שאלה שלישית, מהי מדיניות המשטרה ביחס להמלצות לפרקליטות להגשת כתבי אישום במקרי חסימות כבישים? שאלה רביעית, כמה המלצות להגשת כתבי אישום ביחס לחסימת כבישים ניתנו על ידי המשטרה בחצי השנה האחרונה ובגין אילו אירועים? שאלה חמישית, לצערי ראינו את זה גם פה בסמוך לכנסת שבלא מעט מקרים הסתבר שהמשטרה יוזמת בעצמה את חסימות הכבישים, לרבות בעורקי תחבורה חיוניים כגון נתיבי איילון, כאקט מקדים לאחר שבקבוצות המחאה מתפרסמות הודעות כי בכוונתם לקיים מחאות בלתי חוקיות

אוהד טל:  בחלק ממקרי החסימה על ידי המשטרה התברר כי היא נעשתה לשם הימנעות מהתמודדות עם מספר מפגינים שבסופו של דבר היה זניח

אוהד טל:  אני רוצה להבין, מהי מדיניות המשטרה ביחס לחסימת צירים על ידי המשטרה - לשם התמודדות עם פעולות מחאה

אוהד טל:   ושאלה שישית ואחרונה למשטרה - האם המשטרה מתחקרת מקרים שבהם היא חוסמת באופן יזום כבישים כהכנה למחאה, ואם יש כאלה תחקירים, תוצאותיהם?     עד כאן למשטרה

אוהד טל:  לפרקליטות: מדיניות המדיניות של הפרקליטות להגשת כתב אישום עקב חסימות כבישים? שאלה ראשונה

אוהד טל:  שאלה שנייה, בתקופת המחאה כנגד ההתנתקות מגוש קטיף בוצעו מעצרים נרחבים כנגד חוסמי כבישים והוגשו כתבי אישום בלי הכרה

אוהד טל:  האם נעשה שינוי במדיניות הפרקליטות לגבי חסימות כבישים, כפי שפורסם בתקופת ההתנתקות? במידה וכן, מה פשר השינוי? במידה ולא, מדוע המדיניות אינה מיושמת בשטח? שאלה שלישית ואחרונה, כמה כתבי אישום הוגשו בפועל כתוצאה מחסימת כבישים ובגין אילו אירועים? תודה

שמחה רוטמן: תשאיר לי בבקשה את דף השאלות

שמחה רוטמן:  במהלך הדיון נקבל תשובות, ומה שלא, נבקש המשך ונעשה אולי גם דיון המשך

שמחה רוטמן:  המציע השני שנוכח, אלמוג

שמחה רוטמן:  לאחריו ניתן לארגון רגבים שהביא נייר עמדה לפני הדיון הזה והיה מיוזמיו

שמחה רוטמן:  לאחריו חבר כנסת וארגון אם תרצו ונמשיך בריץ' רץ' שכזה

שמחה רוטמן:  חבר הכנסת אלמוג כהן, בבקשה

אלמוג כהן: תודה, אדוני היושב-ראש

אלמוג כהן:  תודה לכל הנוכחים

אלמוג כהן:  ראשית אקדים ואומר, כשאני אומר מפגינים – איני מדבר על כל המפגינים

אלמוג כהן:  חלקם אני מכיר, מדובר באנשים שהם מלח הארץ, הייתי יוצא איתם לקרב גם עם כיסוי עיניים ולחלוטין אנשים שהם מהשורה הראשונה שאינם משתתפים באקטים המחאתיים הבלתי חוקיים, אך הם סובלים מזה בדיוק כמונו ואסביר למה

אלמוג כהן:      אני בא להעביר כאן את התחושות של הלוחמים בשטח

אלמוג כהן:  החבר'ה שאתם מביאים, חבריי ממשטרת ישראל, החבר'ה של מתפ"א, יואב, הכוחות הארציים, הטקטית ואלה

אלמוג כהן:  התגובות שאני מקבל מהשטח מאוד ברורות

אלמוג כהן:  נאמר לי בצורה מאוד ברורה ופשוטה, חד משמעית שאינה משתמעת לשני פנים

אלמוג כהן:  הם טוענים בעבודה שהם מקבלים במחוז תל אביב הם עובדים עם רסן בפה, מה הכוונה – אל"ף, מדרג האפס"ד לא עובד לפי הנוהל

אלמוג כהן:  עובד בניגוד לנוהל

אלמוג כהן:  כלומר גם אם יש מקרים של לצורך העניין, אמצעי, כוונה ויכולת מה שנקרא והם יכולים להשתמש במדרגי אפס"ד, הם לא מקבלים אישורים מהפיקוד

אלמוג כהן:  אני רוצה להבין למה זה קורה, למה מישהו מונע מהם לבצע את העבודה

אלמוג כהן:  הדבר השני הוא הנושא שבהם אותן יחידות ארציות שכן עובדות במחוזות אחרים באות וטוענות שבמחוזות אחרים הם כן יכולים לעבוד לפי מדרג, לפי אישורי מפקדים בשטח, דרגת רפ"ק וכו'

אלמוג כהן:      הדבר השלישי, ההבנה המאוד ברורה - למה אין כתבי אישום? לא מדובר בכולם

אלמוג כהן:  מה שקורה בכל הפגנה לגיטימית – בכל הפגנה לגיטימית יש קבוצה של אנשים טובים שבאים להביא מחאתם, ואני מעריך זאת מאוד, אבל יש כל מיני ספיחים, נקרא לזה

אלמוג כהן:  במקרה הזה בהפגנות בקפלן מה שקורה, שמצטוותים אליהם חבר'ה שמגיעים ממקומות שונים לחלוטין מבחינת רצונם להפגין ולהשמיע זעקה כלשהי

אלמוג כהן:  הם מגיעים לשם כדי ליצור אנרכיה

ולדימיר בליאק: אתה לא חסמת איילון?     

אלמוג כהן: אני חסמתי כשהציר היה כבר חסום מראש

אלמוג כהן: אה

אלמוג כהן:  בטח

אלמוג כהן:  אתה חסמת גם חסמת

אלמוג כהן:  צעדת- - -     

אלמוג כהן: שאלת

אלמוג כהן:  תן לי להשיב

שמחה רוטמן: אתה לא מכיר את ועדת חוקה

שמחה רוטמן:  בוועדת חוקה רק לשמאל מותר לשאול שאלות ולימין אסור לענות

שמחה רוטמן:  זה הכלל

שמחה רוטמן:  כך הדמוקרטיה של יש עתיד

גלעד קריב: גם כשאתה יושב-ראש הוועדה

אפרת רייטן: גם הוועדה אצלכם, גם הקואליציה, תמיד בוכים

אפרת רייטן:  אכלו לי, שתו לי

אפרת רייטן:  באמת

גלעד קריב: יש למישהו מהנוכחים טישיו? יושב-ראש הוועדה בכיין

גלעד קריב:  זה לא ייאמן

גלעד קריב:  בכיין

גלעד קריב:  לא ייאמן

אפרת רייטן: לכו לטפל ברגשות הנחיתות שלכם

אפרת רייטן:  באמת

אפרת רייטן:  נמאס עם הבעיות הפסיכולוגיות שלכם

אפרת רייטן:  די

גלעד קריב: פשוט אסופת בכיינים

גלעד קריב:  בריונים בכיינים

גלעד קריב:  תופעה ידועה

אפרת רייטן: יו"ר הוועדה, אתה עושה פה את כל זה

אפרת רייטן:  בינתיים מי שמצולם פה     

שמחה רוטמן: אלמוג, חבל

שמחה רוטמן:  זה לטובת סרטוני טיק טוק

שמחה רוטמן:  הם יסיימו ואז תוכל לדבר

אפרת רייטן: אף אחד לא מצם אותנו

אפרת רייטן:  כל היום אני שומעת אותך מתראיין

אפרת רייטן:  פה אף אחד לא מצלם אותנו

ולדימיר בליאק: חבר כנסת שחסם כביש

ולדימיר בליאק:  על מה אתה מדבר?     

אפרת רייטן: מה אתה מקשקש? איזו צביעות ממדרגה ראשונה

ולדימיר בליאק: עשית מזה סרטון לטיק טוק אתה

שמחה רוטמן: אחרי שסיימתם את השאלות בכל זאת אשמח אם תיתנו למי שהציע את הדיון המהיר גם לדבר

שמחה רוטמן:  אני מקווה שלא פוגע ברגשותיכם

אפרת רייטן: היית חייב להעיר אחר כך את ההערה הזאת שהתסיסה פה הכול

אפרת רייטן:  כולה שאל שאלה

שמחה רוטמן: אפרת, רוגע

שמחה רוטמן:  בוקר טוב

אפרת רייטן: אחר כך השמאל, הימין

אפרת רייטן:  כל דבר

שמחה רוטמן: זה כנראה לפני הקפה של הבוקר

שמחה רוטמן:  אפשר לארגן לה קפה?     

אפרת רייטן: יקירי, אני מדברת יפה גם לפני הקפה וגם אחרי

אפרת רייטן:  אני לא צריכה קפה בשביל לשפוט אותי אם מדברת יפה או לא

אפרת רייטן:  הבעיות הפסיכוטיות האלה לא נמצאות אצלנו

אפרת רייטן:  נמצאות במפלגות הקואליציה

שמחה רוטמן: בוקר טוב אפרת

שמחה רוטמן:  אפשר לתת לאלמוג לדבר? תודה

אפרת רייטן: טוב שיש את הקפה להאשים

אלמוג כהן: אתייחס לחברי חבר הכנסת בליאק

אלמוג כהן:  אני צעדתי על הציר כאשר היה כבר חסום מראש

אפרת רייטן: מי חסם?     

אלמוג כהן: משטרת עזה או משטרת ישראל

אלמוג כהן:  אחת מהשתיים

אפרת רייטן: אז תבוא אליהם בטענות

שמחה רוטמן: זה הדיון המהיר שנועד לבוא בטענות למשטרת ישראל

אפרת רייטן: הוא בא בטענות לאותם מפגינים שחוסמים את הכבישים

אפרת רייטן:  הקשבתי לדבריו

ולדימיר בליאק: - - -      

שמחה רוטמן: ולדי ואפרת, אם תפריעו לאלמוג לדבר עוד פעם אקרא בקריאות לסדר

ולדימיר בליאק: תקרא לסדר

ולדימיר בליאק:  שמענו

שמחה רוטמן: נכון כי ככה זה עובד בוועדה, שכשמפריעים לחבר כנסת לדבר קוראים לסדר

שמחה רוטמן:  בוקר טוב גם לך חבר הכנסת ולדימיר בליאק

שמחה רוטמן:  אני רק ממליץ לפי שתפריעו בפעם הבאה לחבר הכנסת אלמוג כהן, לקרוא – זה לא קשה – הנושא של הדיון היום הוא מדיניות חסימות הכבישים של משטרת ישראל

שמחה רוטמן:  נראה לי שלא ממש קראתם את זה

אפרת רייטן: אני ממש מוחה נגד הזלזול המתנשא הזה

אפרת רייטן:  לא מתאים

אפרת רייטן:  לא מתאים

אפרת רייטן:  יושבת פה חברת - - -     

שמחה רוטמן: שלא נותנת לחבר כנסת לדבר

ולדימיר בליאק: - - - כנסת שגם הגיעה מוקדם וגם קראה את החומרים וגם מתייחסת לדברים שנאמרים פה אז הנימה הזאת לא במקומה ומותר לי להתייחס לדברים שנאמרים פה, עם כל הכבוד

שמחה רוטמן: אסור לך לקטוע חבר כנסת באמצע

אפרת רייטן: ואם אתה רוצה שאנחנו נתחיל להתנשא גם עליך, נעשה את זה בלי שום בעיה הרי זה בקלי קלות

שמחה רוטמן: אסור לך לקטוע חבר כנסת שמדבר באמצע

שמחה רוטמן:  אשמור על זכות הדיבור שלו

שמחה רוטמן:  תודה רבה, אפרת רייטן

שמחה רוטמן:  אלמוג אתה יכול להמשיך, בבקשה

אלמוג כהן: בנושא הזה ראשית, הלוחמים בשטח – מהם מגיעות הטענות בעיקר, הטענה היא לכך שלא נותנים להם לעבוד, לא נותנים להם לבצע את עבודתם

אלמוג כהן:  האישורים של מדרגי האפס"ד לא מגיעים

אלמוג כהן:  כשאני רוצה לדבר על חסימות צירים, אני מגדיר מה זה חסימות צירים

אלמוג כהן:  זה שהמשטרה באה ולוקחת מקדם הגנה וחוסמת את הציר מראש, זה החלטה שלכם

אלמוג כהן:  אתם פוגעים בחיי התושבים

אלמוג כהן:  מפקדי המחוז הם אלה שמועלים בתפקידם

אלמוג כהן:  תבואו אתם בחשבון

אלמוג כהן:  יש לי בעיה אחת עם תמונות שראיתי ורק 12 שנה ביס"מ

אלמוג כהן:  לא הרבה

אלמוג כהן:  לא ראיתי אותם בחיים שלי – נוסעים על איילון ב-90 ו-100 קמ"ש, ואנשים רצים לכביש

אלמוג כהן:  תגידו לי, השתגענו? מה אתם עושים שם כל היום? מי נותן אישור לדבר כזה בכלל? אותה קבוצה שחוסמת את הציר זה לא האנשים הטובים שיושבים פה

אלמוג כהן:  זה כל מיני ספיחים, שבשישי הם בבילעין ובנעלין, ובשבת הם בקפלן כי זה הכיף שלהם בחיים לעשות פה אנרגיה

גלעד קריב: שטויות

אלמוג כהן: זה לא שטויות

אלמוג כהן:  זה פרצופים שאני מכיר, אדוני

אלמוג כהן:  פרצופים ושמות שאני מכיר

ולדימיר בליאק: אתה לא מכיר כלום

ולדימיר בליאק:  אין לך מושג

אלמוג כהן: לא הגיוני שיש חבורה קטנה של אנשים פורעי חוק שפשוט משבשת את החיים

אלמוג כהן:  אנשים צריכים ללכת לדיאליזה – לא מגיעים

אלמוג כהן:  אנשים צריכים ללכת לבית החולים – לא מגיעים

אלמוג כהן:  אנשים צריכים לבקר את חמותם

אלמוג כהן:  יש דבר חשוב מזה? לא מגיעים

אלמוג כהן:  למה מדינת ישראל צריכה שעורק תחבורה ראשי שהוא במקרה גם ציר פינוי חיוני במקרה חירום יהיה חסום?     

ולדימיר בליאק: כדי שתוכל לצעוד ולצלם סרטון

שמחה רוטמן: חבר הכנסת ולדימיר בליאק, קורא אותך לסדר פעם ראשונה

אלמוג כהן: אבל הגדרתי כבר מה זה חסימה

אלמוג כהן:  הגדרות, חסימה זה לא כאשר הציר חסום סטרילית

אפרת רייטן: תגיע לאיילון תראה אותם

אפרת רייטן:  הם חוסמים

אלמוג כהן: זה לא הטענה שלי

אלמוג כהן:  אני מגדיר שוב – הטענה שלי היא לא על ציר שהוא כבר חסום

אלמוג כהן:  על זה שרכבים נוסעים וראית את זה – ואנשים רצים לכביש

אלמוג כהן:  זה הגיוני?     

אפרת רייטן: אני אף פעם לא עליתי לאילון

אלמוג כהן: זה סיכון חיי אדם בנתיב תעבורה קלאסי

אלמוג כהן:       בכל מקרה, הנקודה מאוד ברורה

אלמוג כהן:  אני אומר את זה בצורה מאוד פשוטה

אלמוג כהן:  מה שקורה וקרה אצלכם במחוז תל אביב, זה שאנשים מקבוצות אחרות באו להפגין דווקא אצלכם

אלמוג כהן:  יודעים למה? כי אצלכם התנאים מקלים

אלמוג כהן:  אצלכם הדמוקרטיה היא מה שנקרא לכל דורש וכל אחד רואה אותה בצורה אחרת

אלמוג כהן:  אי אפשר לעשות את האכיפה הבררנית הזאת, אסור לאפשר לדבר הזה לקרות

אלמוג כהן:  התחושה של הלוחמים שמגיעים אליכם כל מוצאי שבת בתגבורים ארציים היא שלא נותנים להם לעבוד וכך אי אפשר לנהל מדינה

אלמוג כהן:  אנו מבקשים לקבל הסברים איך קורה מצב פעם אחר פעם שבהם אני רואה סרטון של אנשים שרצים לתוך איילון כשהציר לא חסום

אלמוג כהן:  נוסעים ב-90, 120 קמ"ש

אלמוג כהן:  זה סכנת חיים ברורה ומיידית ואתם צריכים לתת את הדין בנושא

אלמוג כהן:      הנושא האחרון, השני, אדוני היושב-ראש, כתבי האישום

אלמוג כהן:  איפה? כל אחד שם באיילון זה פרצופים שאתם מכירים גם, חבר'ה שיש להם עבר עשיר בעבירות פליליות

אלמוג כהן:  ניתן להאשים אותם בשנייה אחת

אלמוג כהן:  למה לא עושים את זה?     

ולדימיר בליאק: תן דוגמה אחת

שמחה רוטמן: אלמוג, אם תתייחס לכל מי שמפריע לך יהיה לי קשה להגן עליך

שמחה רוטמן:  אל תתייחס

שמחה רוטמן:  חבר הכנסת ולדימיר בליאק, נא לאפשר לו

אלמוג כהן: אותו קומץ של  אנשים זה אנשים בעלי עבר פלילי עשיר שלא מייצגים את שאר המפגינים שהם באמת מלח הארץ אבל מדובר באנשים בעלי עבר פלילי עשיר שפורעים את החוק פעם אחר פעם ועושים זאת במרכז הארץ

אלמוג כהן:  המצב הזה לא הגיוני, וכדאי שגם מחוז תל אביב יתעוררו כי מה שיקרה שעוד קבוצות יבואו להפגין אצלכם ויהיה אצלכם שמח

אלמוג כהן:  תודה רבה

שמחה רוטמן: תודה רבה לחבר הכנסת אלמוג כהן

שמחה רוטמן:  ארגון רגבים, בבקשה

בועז ארזי: שלום ובוקר טוב, אל"ף, תודה רבה לוועדה ולנשיאות הכנסת על כינוס הדיון הזה גם בשעה מוקדמת

בועז ארזי:  הוא חשוב לדעתנו – לכן פנינו על האפשרות לקיימו

בועז ארזי:      קודם כל, כפי שהגדיר יושב-הראש, הדיון הוא מול המשטרה והפרקליטות על איך מתנהלים גופי המדינה ביחס להפגנות, בעיקר ביחס לחסימות הכבישים שנגרמות מהפגנות

בועז ארזי:  יש לשים על השולחן קודם כל מבחינה עובדתית, אנחנו יודעים מהתקשורת לפחות שבמוצאי השבת האחרונה הייתה חסימה של כביש איילון, והיום אחרי 24 שבועות - כנראה שזה צפוי שיהיו אירועים כאלה באיילון

בועז ארזי:  זה מעלה תמיהה, איך הדברים האלה מגיעים לידי חסימת כביש למרות המידע המוקדם ולמרות שזה נהיה סוג של הרגל

בועז ארזי:      החשיבות של קביעת המדיניות, יש לזה כל מיני אספקטים אבל המדיניות היא להראות, ואני חושב שזה הצעקה הגדולה שעולה, שיש שוויון בפני החוק

בועז ארזי:  אם יש מדיניות ופועלים לפי המדיניות ומיישמים אותה, יש שוויון ופועלים בצורה שוויונית

בועז ארזי:  באופן קצת עקיף זה גם נושא של מראית עין של שוויון וזה הולך לכל מיני מקומות לא ברורים

בועז ארזי:  מדיניות ברורה של - הייתה שאלה פה אם זה ארצית או מחוזית

בועז ארזי:  אני חושב שהיום בתקופה שבה אנו נמצאים אחרי ארבע שנים של הפגנות בכל רחבי הארץ באוכלוסין שונים, צריכה שתהיה מדיניות ארצית ברורה שאומרת איך מתנהלים בהפגנות, וכך לא נגיע לכל מיני קונספירציות על למה או למה לא אוכפים את החוק כלפי הפגנות מסוימות

בועז ארזי:  היום התחושה היא לפחות בקרב אנשים שאני נמצא בתוכם שזה תלוי באילו יחסי ציבור יש להפגנה ולפי זה המשטרה אוכפת

בועז ארזי:  יכול להיות שזה לא נכון אבל לפחות אם יש מדיניות שמפורסמת, שיודעים אותה ושהיא גם נאכפת, אין הקונספירציות בדבר הזה

בועז ארזי:      לגבי המדיניות עצמה, אנו מדברים על שלוש נקודות שבהן צריך להבין איך הדברים עובדים

בועז ארזי:  קודם כל כאקט מקדים להפגנות, יש פה טענה שאנו מכירים אותה – לא אנחנו אומרים אותה אלא המשטרה מפרסמת אותה - שלפעמים היא חוסמת צירים, גם צירים ראשיים כהכנה כדי שלא תהיה חסימה לא חוקית של הציר

בועז ארזי:  במובן הזה המשטרה לטעמנו כמובן צריכה לצמצם את זה אם בכלל להשתמש בכלי הזה כי היא משרתת את האי חוקיות, האלמנט האי חוקי של ההפגנה מבוצע על ידי המשטרה בצורה חוקית אמנם

בועז ארזי:  אני לא טוען שזה לא חוקי אבל זה משהו שיש להבין בדיוק איך עובד ולמה קורה במקרים מסוימים כן או לא כולל במדרג בכבישים, אם אנחנו מקבלים תמונות של חסימת כביש על ידי המשטרה, איילון כי יש שם 50 או 100 מפגינים, לעניות דעתי – איני מקצוען בתחום הטיפול בהפגנות אבל נראה לי לא נכון

בועז ארזי:      שנית, איך מתנהלים לאנשים שהם חוסמי כבישים בעת ההפגנה עצמה

בועז ארזי:  נכון, תמיד זה כרוך בדר ציבורי, איך המשטרה עובדת

בועז ארזי:  יש תחושה לפעמים שהסדר הציבורי חשוב יותר אולי ממיצוי הדין אך במקרה הזה אנו גם מזהירים ממדרון חלקלק, אנו רואים שתופעת חסימת הכבישים שלא התחילה לאחרונה אך אפשר להראות קו שברגע שזה מתחיל ונפרץ, זה קורה ואם צריך לעשות איזון, אולי יש מקרים שבהם כן יש לחסום כביש בצורה מעוגנת עם הפגנה בעלת רשיון אבל בצורה ספונטנית כזו של עבריינים כמו שחבר הכנסת אלמוג כהן, שהם לא לב ההפגנה אבל הם בשוליים של ההפגנה גורמים לזה וכל זה בשביל למשוך תשומת הלב הציבורית, המשטרה צריכה להיות עם מדיניות מאוד ברורה לגבי הטיפול בעת ההפגנה

בועז ארזי:      הדבר השלישי, הנושא של אחרי ההפגנה, הטיפול גם של המשטרה וגם של הפרקליטות

בועז ארזי:  המשטרה יש לה  אמצעי הזיהוי, האמצעים המודיעיניים כדי להבין מי צריך להיחקר על הדברים האלה

בועז ארזי:  יש גם פרסומים בתקשורת על חקירות על הקריאות שגורמות להפרעות האלה

בועז ארזי:  לפעמים מוציאים אותם בזה - לא נשתמש בכוח אבל נחסום כביש בצורה לא חוקית

בועז ארזי:  חסימה לא חוקית של כביש היא בעצם שימוש בכוח גם אם לא משתמשים בתוקפנות

בועז ארזי:  זה עדיין חסימה בשימוש באלימות

בועז ארזי:  צריך שתהיה מדיניות ברורה

בועז ארזי:  אני מודה לחבר הכנסת פייגלין - אני משפטן בהכשרתי, חבר הכנסת לשעבר, מי שמכיר את סיפורו מבין שהסוגיה הזו שמו עולה כל פעם שעולים בנושא של אמירות בית המשפט בעניין הזה, גם בנושא של המרדה וגם בנושא חסימות כבישים

בועז ארזי:  אנו חושבים שצריך שהוועדה הזו תדרוש גם ממשטרת ישראל וגם מהפרקליטות לקבל מדיניות ברורה, מסודרת לגבי הטיפול בדברים

בועז ארזי:  אפשר לקבל חריגה ממדיניות במקרים מסוימים אבל לא היעדר מדיניות או שהמדיניות מאוד עמומה

בועז ארזי:  תודה

שמחה רוטמן: תודה רבה

שמחה רוטמן:  חבר הכנסת קלנר, עוד אחד מהמציעים, בבקשה

אריאל קלנר: תודה רבה, אדוני היושב-ראש, תודה רבה לחבריי היוזמים והחברים המשתתפים ולכל מי שהגיע

אריאל קלנר:  השאלה הגדולה בנושא חסימות הכבישים היא האם אנו מדינת חוק

אריאל קלנר:  במדינת חוק יש חוק אחד לכולם

אריאל קלנר:  זה המשמעות של חוק

אריאל קלנר:  יש שוויון בפני החוק, כולם יודעים מה העונש למי שעובר על החוק, כולם יודעים מה החוק וגם מה קורה למי שעובר עליו

אריאל קלנר:  לפעמים אנשים אומרים: אנו נעבור על החוק, מוכנים לשלם על זה את המחיר

אריאל קלנר:  אני חושב שמשה פייגלין בזמנו עשה את מה שעשה, אמר – אני משלם את המחיר

אריאל קלנר:  הגישה שאומרת: אני עובר על החוק, מצפצף על החוק, עושה מה שאני רוצה, וגם מספר אחר כך שלא מגיע לי עונש אלא פרסים, לא מוכן לשלם על זה שום מחיר, זה דבר שהוא בלתי מתקבל על הדעת גם מבחינה ערכית מוסרית אבל זה דבר יותר חמור כי זה מביא אותנו לאנרכיה, מביא אותנו למציאות שבה אנשים שעוברים על החוק מטעמים מסוימים מקבלים גיבוי, מקבלים הבנה ומקבלים- - -     

גלעד קריב: כבודו מדבר על מה שקורה בימים האחרונים בשטחים, אני מבין

גלעד קריב:  על אי אכיפה

שמחה רוטמן: אם תתייחס לאנשים שקוטעים אותך באמצע, יהיה לי מאוד קשה לבקש שיפסיקו

גלעד קריב: אני מבקש שתדייק

שמחה רוטמן: חבר הכנסת קריב, מבין האנשים שאינם המציעים אתה הדובר הראשון אז תמתין מעט בסבלנות

שמחה רוטמן:  קיבלת גם לדבר עוד לפני המציע הראשון ככה בבקשיש

שמחה רוטמן:  תן בבקשה

אריאל קלנר: אם יש דבר שהוא באמת יכול לדרדר את מדינת ישראל זה שחוק אחד וחוקים שונים יהיו לציבורים שונים וזו התחושה שיש היום בציבורים רבים במדינת ישראל, תחושה מאוד מתבססת על מה שרואות עיניהם, כשיש קבוצה מסוימת שחוסמת, שעושה כרצונה בצירים ראשיים במדינת ישראל

אריאל קלנר:  0 ענישה, 0 אכיפה, ואנו תוהים, האם זו הייתה התגובה לו היו אנשים אחרים – מישהו השתמש בביטוי בתקופות אחרות

אריאל קלנר:  הדיון הזה מאוד חשוב ואני מקווה שנצא מפה, לפחות שנבין את מדיניות משטרת ישאל ומדיניות מערכת אכיפת החוק כלפי הדבר הכל כך בסיסי הזה של מה קורה לאדם שחוסם כביש, מה דינו, מה עונשו, מה אנו מצפים שיקרה איתו

אריאל קלנר:  תודה רבה

שמחה רוטמן: תודה רבה

שמחה רוטמן:  רק הערה לסדר – אני מצפה כמובן מנציגי המשטרה והפרקליטות שרשמו את שאלותיו של חבר הכנסת אוהד טל ומה שיכולים להשלים מידע תוך כדי הדיון עד שיגיע תורם לדבר, אני בטוח שיעשו זאת, שהשאלות האלה חזרו גם על ידי המציעים האחרים

שמחה רוטמן:  ארגון אם תרצו, מתן אשר, בבקשה

מתן אשר: בוקר טוב

מתן אשר:  אני רוצה לפתוח במילותיו של אביר שלטון החוק והדמוקרטיה, נשיא בית המשפט העליון לשעבר אהרן ברק

גלעד קריב: הציניות הזאת מכוערת

גלעד קריב:  אתמול פורסם שהיועץ של שר הכלכלה והאנרגיה אמר שהיטלר לא היה צריך לרצוח 6 מיליון יהודים אלא להסתפק באהרן ברק

גלעד קריב:  היועץ חבר מרכז הליכוד

שמחה רוטמן: קראתי אותך לסדר

גלעד קריב: היועץ של השר כץ עובד חוגי פרסום פוסט

שמחה רוטמן: גלעד, גלעד, קראתי אותך לסדר פעם אחת

אלמוג כהן: יש להם פריימריז בבל"ד? מה יש לו?     

גלעד קריב: אלמוג, שב בשקט

גלעד קריב:  אם אתה רוצה לדבר על ציונות, בוא נדבר על ציונות

שמחה רוטמן: גלעד, תודה

גלעד קריב: חצופים

גלעד קריב:  יו"ר ועדת חוקה אומר משהו- - -      

ולדימיר בליאק: לא, כי הוא מעודד אותם

שמחה רוטמן: גלעד, מותר לגובר שמגיע לו

גלעד קריב: גם לי מותר קריאת ביניים

ולדימיר בליאק: מותר לנו

שמחה רוטמן: זה לא היה קריאת ביניים

שמחה רוטמן:  זה היה הרבה מעבר לקריאת ביניים

שמחה רוטמן:  מתן, בבקשה לא להתייחס

מתן אשר: אני רק מקווה שאדוני חבר הכנסת לא מייחס לי הזדהות עם אמירות כאלה

גלעד קריב: לא לך

שמחה רוטמן: אז למה אתה קוטע אותו? מותר לו להזכיר את השם הקדוש אהרן ברק

גלעד קריב: מכיוון שדמו של הנשיא בדימוס ברק מותר בשבועות האחרונים על ידי בדיוק כמוהם שיושבים כאן

גלעד קריב:  בכיינים

גלעד קריב:  שמענו

גלעד קריב:  אם תרצו

גלעד קריב:  אתם מדברים על חופש הביטוי

שמחה רוטמן: כנראה שלא הייתם בחלק של הדיון שבו הבהרנו שבוועדת חוקה, לפחות כך סבורה האופוזיציה, אין זכות לימין להתבטא

גלעד קריב: מנהל הוועדה, בתקציב של הוועדה מותר להזמין נגני כינור שילוו את הנהי והבכי של היושב-ראש?     

שמחה רוטמן: מותר גם להתנהג בתרבות דיון

שמחה רוטמן:  מתן, בבקשה

מתן אשר: במילותיו של נשיא וסמל הדמוקרטיה וחופש הביטוי

מתן אשר:  חופש הביטוי אינו היתר- - -     

ולדימיר בליאק: באת להתגרות פה? אני לא מבין

שמחה רוטמן: ולדי, קורא לך לסדר פעם שנייה

שמחה רוטמן:  תודה

אלמוג כהן: הזמנתם אורחים

אלמוג כהן:  תנו להם להתבטא

אלמוג כהן:  מה קרה?     

מתן אשר: חופש הביטוי אינו היתר להתפרעות

מתן אשר:  במעשים המיוחסים להם הנאשמים מציתים אש ליד חביות של דלק

מתן אשר:  זו מטאפורה – הם לא הציתו אש ליד חביות של דלק

מתן אשר:  המעשים המיוחסים להם הדליקו את האש עצמה

מתן אשר:  חופש הביטוי אינו מגן על החופש למנוע מיולדת להגיע לבית החולים, חופש הביטוי אינו מגן על החופש למנוע על החופש ממכבי האש להגיע למקום שריפה

מתן אשר:  חופש הביטוי אינו מגן על החופש לשתק את המנגנונים לאכיפת החוק ולהביא לקריסתם

מתן אשר:  זה נשיא בית המשפט העליון אהרן ברק בדיון שעסק בהאכת מעצר לשני פעילים שארגנו חסימות כבישים המוניות בזמן ההתנתקות

מתן אשר:      אני אזרח ישראלי, שרוצה להגיע הביתה

מתן אשר:  במוצאי שבת מגיעים אלינו לשבת אחי ואשתו עם תינוק

מתן אשר:  הם צריכים לנסוע מקריית גת לנתניה והם אומרים שבמקום לנסוע שעה הם נוסעים שעה וחצי כי עשרות פורעים – הדברים שאמרת חבר הכנסת אלמוג כהן – הם חשובים כי אנו לא מדברים על רוב המפגינים

מתן אשר:  יש לי קרובי משפחה, בן דוד שמפגין מדי שבוע ואני מאוד מכבד את זכותו רק לא ברור לי באיזו זכות משטרת ישראל מאפשרת ל-20, 30 או 40 אנשים לחסום ציר מרכזי

מתן אשר:  זה לא שיש פה איזה אתגר מבצעי גדול להתמודד עם 20, 30 איש

מתן אשר:  למיטב איש

מתן אשר:  אולי אם אתם לא יודעים להתמודד עם 20, 30 איש ואז אנו בבעיה אחרת אבל אני מניח שלמשטרת ישראל יש היכולת לפעול

מתן אשר:  אנו רואים את זה בירושלים שכשחרדים חוסמים כבישים, מעיפים אותם תוך שנייה

גלעד קריב: כן? זה נתונים?     

מתן אשר: אני מנסה להבין איך ייתכן כאשר כמה עשרות אנרכיסטים מופרעים שאיבדו כל קשר למציאות וחושבים שהם ינהלו את המדינה והתוצאה של מה שאתם עושים עכשיו זה מה שכתוב בגמרא כל דאלים גבר

מתן אשר:  אנו רואים את זה במה שקרה בצפון, חסימת כבישים של כמעט 4 שעות

מתן אשר:  אירוע מטורף, שחמק מתחת לרדאר

מתן אשר:  גם שם המשטרה לא עושה דבר

מתן אשר:  גם במשטרה לא פועלת כמו שצריך

גלעד קריב: איזה חמק מתחת לרדאר? פשוט לא נתנו לבן גביר האנרכיסט להדליק את כל הצפון לאינתיפאדה, ומי שמנע את זה, זה ראש הממשלה להזכיר לך

שמחה רוטמן: גלעד, קורא אותך לסדר

אלמוג כהן: כל הכבוד על הפרגון לראש הממשלה

מתן אשר: לסיכום, הדם שלי – אם תפתחו את הווריד לא תמצאו בו דם אחר כי הדוד שלי הצביע למפלגה אחרת והוא מפגין, ואני הצבעתי למפלגה מהמחנה הלאומי ומבקש מכם לתת תשבות על זה

מתן אשר:  לא הגשתם כתב אישום אחד מול האנרכיסטטים האלה וזה פשוט מביך וגם מביש

שמחה רוטמן: תודה רבה, מתן אשר

שמחה רוטמן:  הדובר הבא, חבר הכנסת ארז מלול, אחד המציעים

גלעד קריב: ואיחרת בחצי שעה

אוהד טל: לא ידעתי שחבר הכנסת קריב כל כך רגיש

אוהד טל:  אני נדהם מעוצמת הרגישות

ארז מלול: אומר לכם למה איחרתי

ארז מלול:  הבן שלי התחיל להניח תפילין היום

גלעד קריב: מזל טוב

ארז מלול: עזרתי לו

ארז מלול:  לא אזכיר אף שופט, לא בדימוס ולא מכהן

ארז מלול:  חופש הביטוי וחופש המחאה זה דבר מקודש במיוחד במדינה דמוקרטית רק יש גבול גם לחופש הביטוי

ארז מלול:  כפי שגלעד הזכיר, יש אמירות שלא אומרים ויש מעשים שלא עושים

ארז מלול:  מעניין אותי, כשעוצרים אנשים שמפגינים, האם בדקתם? אדם – שוב, איני מסכים עם חסימת כבישים בשום צורה שהיא

ארז מלול:  לעצור את סדר-היום הציבורי, את השגרה, זה עבירה על החוק אבל נגיד שמישהו עשה את זה

ארז מלול:  אתם בודקים מה המניע שלו? יש לי הרגשה שהאנשים שמפגינים וכואב להם ואכפת להם לא אלה המפגינים

ארז מלול:  זה אנשים ששילמו להם כסף, ששלחו אותם עם כסף, יש לי הרגשה כזו

אפרת רייטן: שוב אנחנו בענייני תחושות והרגשות

ארז מלול: בדבר כזה צריך להחמיר כפליים

ארז מלול:  אולי אני טועה

ארז מלול:  להחמיר כפליים גם עם השולח, גם עם המשלח, גם מאיפה הכסף

ארז מלול:  זה עבודה

ארז מלול:  הם משלמים על זה מס

ארז מלול:  איך זה עובד

ולדימיר בליאק: אתה מניח, אתה לא בטוח, אבל אז עובר לשלב הבא

ולדימיר בליאק:  איפה הכסף

גלעד קריב: אין אדם מדבר אלא מהרהורי ליבו

גלעד קריב:  כנראה שבמרחב שלכם משלמים בשחור

גלעד קריב:  יש עולם שלם שמשלמים בשחור

אפרת רייטן: בחור רציני

אפרת רייטן:  לא חוסמים כבישים בעולם החרדי? לא חוסמים כבישים? לא חוסמים כבישים בעולם החרדי? מעולם הציבור החרדי לא חסם את הכביש

גלעד קריב: נותנים מתנות לחתונה, נותנים מתנות לבר מצווה

גלעד קריב:  ככה מלבינים את הכסף

גלעד קריב:  זה לא תשלום

גלעד קריב:  זה מתנות לאירועים

אפרת רייטן: זה צביעות

שמחה רוטמן: אני חייב לומר שאיש לא יוכל לומר שהאופוזיציה לא מקבלת זכות ביטוי

שמחה רוטמן:  כל אחד מהדוברים האחרים שדיבר, זכה

שמחה רוטמן:  יש אפשרות שתכבדו ליווי משטרתי, ליווי אופוזיציוני, יש אפשרות שתיתנו לאנשים לדבר בלי שתקטעו אותם? אולי תשמעו, אולי תלמדו

שמחה רוטמן:  מדוע אתם קוטעים כל אדם אחר שמדבר שלא מוצא חן בעיניכם?     

גלעד קריב: אתה צודק

גלעד קריב:  עמדותיך הטובות הולכות לפניך בחודשים האחרונים

גלעד קריב:  אנחנו נלמד

אלמוג כהן: מה שמשותף מהמחנה השני זה שכולם עם פוטנציאך להיות ראשי שמפלגות

אלמוג כהן:  גלעד

אלמוג כהן:  שלושה אנשים שהם הדור הבא

אפרת רייטן: הדבר היחיד שמעניין אותך עכשיו זה פריימריז, פוליטיקה

משה סעדה: מתקן אותו – של מפלגה

אפרת רייטן: אני לא מבטיחה שאתה תהיה במפלגה הבאה

אפרת רייטן:  אני מזכירה ששרוינת

משה סעדה: לא זוכר שאותך רצו לשריין

אפרת רייטן: אל תדאג, גם המפלגה שלך פנו אליי שאבוא אליכם

שמחה רוטמן: אפרת, תודה רבה שאת בוחרת באכסניה הצנועה של ועדת החוקה כדי לתת סקופים כאלה

שמחה רוטמן:  ככה אנו מעודדים צפייה בערוץ בכנסת

גלעד קריב: היה סיכוי שהיא הייתה במקום טלי גוטליב

גלעד קריב:  כמה בעיות זה היה חוסך לכם?     

משה סעדה: טלי הייתה באה אליכם, היינו עושים סחר חליפין

גלעד קריב: שקלתי את ההצעה ודחיתי אותה לעת עתה

גלעד קריב:  תישארו אתם עם מה שיש לכם

שמחה רוטמן: אני מקווה שחברתי חברת הכנסת אפרת רייטן לא תכעס עליי ותטען שאני מתנשא – אני מזכיר לכם שהדיון הוא בנושא מדיניות חסימות הכבישים של משטרת ישראל, ובאופן מימושה בהפגנות המתקיימות לאחרונה

שמחה רוטמן:  דיוני פריימריז, אנא

אפרת רייטן: מי שמעלה את זה, זה חברי הדואג אלמוג כהן שכל הזמן זה מה שמעסיק אותו

אפרת רייטן:  אני מבינה שזה בכלל מעסיק את עוצמה יהודית

אפרת רייטן:  בהתחלה בן גביר, עכשיו אלמוג כהן

אפרת רייטן:  הפריימריז במפלגת העבודה - תתפקדו ותשפיעו במקום להיות בלחץ כל הזמן

שמחה רוטמן: תודה

אלמוג כהן: אני רוצה להגיב לה ברשותך, אדוני היושב-ראש

אלמוג כהן:  ראשית אומר שאני חושב שיכולה להיות מנהיגה ראויה, חרוצה

אלמוג כהן:  מגיעה לפה, עיניים טרוטות מעייפות ועדיין מגיעה לכאן

שמחה רוטמן: תודה רבה

שמחה רוטמן:  עופר שריר

שמחה רוטמן:  רשום שאתה טייס במילואים

עופר שריר: שלום, אני לא במילואים

עופר שריר:  אני בן 65

עופר שריר:  מייצג פה קבוצה של כ-200 איש שנקראים קבוצת הטייסים והלוחמים נגד סרבנות, אבל אני לא טייס

עופר שריר:  כבר כמה זמן אנו מבשלים תהליך והגשנו אותו שבוע שעבר

עופר שריר:  אני מניח ששמעו עליו בכל הרשתות, מכתב ליועמ"שית שחתום על ידי 40 קצינים וטייסים בדרישה לפתוח חקירה נגד ראשי המחאה חלקם בחשד לעבירות של הסתה לסרבנות, המרדה

עופר שריר:  שוב, אנו לא קובעים אם נעשו עבירות או לא

משה זלמן פייגלין: תכניסו גם שידול, מניסיון

משה זלמן פייגלין:  שמונה סעיפי שידול קיבלתי

עופר שריר: עו"ד נדב העצני ערך את המכתב עם קרוב ל-90 דוגמאות של התבטאויות ציבוריות

עופר שריר:  נקווה שנקבל תשובה מהיועצת המשפטית

שמחה רוטמן: גם אני מקווה

אפרת רייטן: איך זה קשור אדוני היו"ר? אותי את ה מדייק

אפרת רייטן:  איך זה קשור לנושא הדיון? אוי אתה מדייק

אפרת רייטן:  לי היית חייב להעיר ואפילו אמרת: לא קראת לפני זה

אפרת רייטן:  לא, לא, לא

אפרת רייטן:  כשזה נוגע לאופוזיציה שסותמים לה את הפה על ידי הקואליציה הדורסנית – אתה רואה, אני יכולה להשיב באותו מטבע, פה שלחת אותי לקרוא את הנושא

אפרת רייטן:  איך זה קשור? למה אתה לא אומר לו?     

שמחה רוטמן: אפרת, כאשר אדם מדבר בתורו, ודאי כשהוא מדבר פחות מדקה

אפרת רייטן: אב, זה בגלל שלא דיברתי בתורי

שמחה רוטמן: אבל כאשר אדם מדבר בתורו, אני נותן לו לדבר

שמחה רוטמן:  דיבר פחות מדקה

שמחה רוטמן:  אני חושב, שהסוגיה של מדיניות אכיפה בררנית היא קצת יותר רחבה

שמחה רוטמן:  אנו עוסקים פה בנושא של מדיניות אכיפה- - -     

ולדימיר בליאק: כלומר אפשר להרחיב

ולדימיר בליאק:  תודה רבה שהבהרת את עצמך

שמחה רוטמן: חברי הכנסת ולדימיר בליאק ואפרת רייטן

ארז מלול: לא שתיתם קפה הבוקר?     

אפרת רייטן: גם לך יש בעיות עם קפה?     

גלעד קריב: לא הזמנת אותנו לקידוש לכבוד הנחת תפילין אז לא שתינו

ולדימיר בליאק: אבל תודה שדייקת

ולדימיר בליאק:  אבל מי יכול להרחיב בדיון? רק החברים שלך ולא נציגי האופוזיציה

אפרת רייטן: יש דרך

אפרת רייטן:  הסגנון והדרך זה מה שמפריע ליו"ר

ולדימיר בליאק: יש גם דרך למשל לא לדרוש מיקרופונים

שמחה רוטמן: חבר הכנסת בליאק, פעם אחרונה שאתה קוטע אותי אחרת תהיה קריאה שלישית ולא תגיע לתורך לדבר אז בבקשה תפסיק

שמחה רוטמן:  כאשר אדם מדבר בתורו לא הגבלתי איש מהדוברים באיזה נושא לדבר ובאיזה עניין לעסוק

שמחה רוטמן:  כאשר מישהו מתפרץ לדברי חברו, אני מגביל אותו, לא משנה מה הוא אומר

ולדימיר בליאק: מתנשא

שמחה רוטמן: מי שמתנשא זה אתם שחושבים שרק לכם יש זכות לדבר ולהתפרץ פה בישיבה

שמחה רוטמן:  תודה רבה

שמחה רוטמן:  ראשון הדוברים מחברי הכנסת שאינם המציעים, חבר הכנסת גלעד קריב

משה סעדה: לא דיבר מספיק?     

שמחה רוטמן: דיבר, אנו מורידים לו מעשרים הדקות שהקציתי לו לכתחילה 15 דקות שכבר דיבר וידבר בעזרת השם, לא יותר מחמש דקות

גלעד קריב: בעזרת השם

גלעד קריב:  אדוני היושב-ראש, מכובדיי המציעים, אפתח קודם כל באמירה שכמעט שצריך לברך שהחיינו כי ועדת החוקה כל כך ממעטת בקיום דיונים מהירים ובדיוני פיקוח, כי הרי ידוע שאין במה לטפל בענייני הצדק ומערכת המשפט חוץ כמובן מהמהפכה המשטרית, אז אתם זכיתם להציג בפנינו באופן די נדיר את הקונספט של שימוש בכלים פרלמנטריים בוועדת החוקה כדי לטפל בדברים הדורשים טיפול

גלעד קריב:  חבל כמובן שהדיונים המהירים הספורים שנערכים כאן לא עוסקים באמת בשאלת הנגישות של האזרח הפשוט אל מערכות הצדק, אי איוש תקני השופטים שהתפנו, העובדה שהסיוע המשפטי במדינת ישראל לא מעניק שירות לכל המשפחות שנמצאות מתח לקו העוני ועוד כל מיני סוגיות שוליות תחת אחריותה של ועדת החוקה אבל טוב שבאתם

גלעד קריב:  אולי בעקבות הדיון המהיר שאושר לכם יתאפשר גם לחברי ועדה ליזום דיונים מהירים בנושאים שקשורים באמת לסדר-היום של ועדת חוקה, ונשיאות הכנסת תאשרם

גלעד קריב:      כפי שאמרתי אתמול ליושב-ראש רואים לכם, אז גם רואים לכם חברי הכנסת המציעים ואני מבין ללבכם

גלעד קריב:  כבר חצי שנה מתנהלת במדינת ישראל מחאה דמוקרטית מפוארת שלא נראתה כדוגמתה ב-75 שנותיה של מדינת ישראל

גלעד קריב:  מאות-אלפי אזרחים, למעשה כבר מיליוני אזרחים שותפים במחאה

אוהד טל: מיליארדים כבר

שמחה רוטמן: נא לא להפריע

גלעד קריב: מאות-אלפי אזרחים ולמעשה היום כבר מיליונים משתתפים בחצי השנה האחרונה בפעילות - מתנהלים, מעורבים בפעילות מחאה דמוקרטית מפוארת שמתנהלת מדי שבוע בלמעלה מ-100 מוקדים, מחאה דמוקרטית שבכל העולם לומדים ממנה

אלמוג כהן: איפה לומדים ממנה? תן דוגמה

שמחה רוטמן: אלמוג, לא להפריע באמצע

שמחה רוטמן:  חבר הכנסת קריב מדבר, נא לא להפריע לו

גלעד קריב: וכיוון שאתם לא יודים כיצד להתמודד עם העובדה שאכן ניצחתם בבחירות, אבל ציבור ענק מתייצב נגד הונאת המשילות שלכם והניסיון שלכם לקעקע את הדמוקרטיה הישראלית, אז אתם מזנבים בציבור הענק הזה שיצא לקרב ההגנה

גלעד קריב:  זה לא מקובל מה שאתה עושה בכנסת

שמחה רוטמן: לא להתייחס בבקשה

גלעד קריב: לא מקובל כלפי חברי כנסת

גלעד קריב:  הוא יודע מה עשה

גלעד קריב:  לא פניתי

גלעד קריב:  בחרתי לפנות אליו ישירות, הוא יודע

גלעד קריב:  אתם לא יודעים איך להתמודד עם המחאה הדמוקרטית הזו שמשבשת את התוכניות האלה שהסתרתם מהציבור לפני הבחירות ולכן אתם עסוקים בלזנב ולנסות להשחיר פניה של המחאה המפוארת הזו

גלעד קריב:      הדבר הכי מצחיק והכי עצוב בו זמנית בדיון הזה הוא, שאתם מדברם אתנו על חסימות כבישים באיילון בשעה שמעבר לקו הירוק בשטחים בימים האחרונים מתחוללת אנרכיה של ממש ואת זה לא אומרים חברי כנסת בעלי פוזיציה או בעלי עמדה

גלעד קריב:  את זה אומרים הרמטכ"ל, ראש השב"כ והמפכ"ל

גלעד קריב:  לכן גם הדוברים שלכם בימים האחרונים לרבות כאן בוועדה אתמול וגם הבוקר אתם עסוקים עכשיו במסע השחרה כנגד ראשי מערכת הביטחון

גלעד קריב:  הפרת החוק הסדרתית, האכיפה הבררנית, ההתעלמות המצערת של המשטרה ושל צה"ל מהפרות חוק חוזרות ונשנות זו תופעה ששייכת בעיקרה לקהלים שלכם ולמה שקורה מעבר לקו הירוק וביתר שאת בימים האחרונים

גלעד קריב:  אם בסדרת פרעות אלימות בישובים פלסטינים בעקבות מעשי הטרור הנפשע כנגד האזרחים הישראליים בעלי, אם בהקמת מאחזים בלתי חוקיים שהיום ברור שהצבא ביקש לפנותם והדרג המדיני הורה לצה"ל, למינהל האזרחי ולמשטרה לבצע אכיפה בררנית ולא לפנותם, האנרכיה משתוללת, כן, אך לא באיילון אלא בשטחים

אלמוג כהן: איפה היית כשנרצחו ארבעה נערים? איפה היית? עד איפה הצביעות שלך תגיע? ארבעה נרצחו

אלמוג כהן:  בושה

שמחה רוטמן: אלמוג, קורא אותך לסדר

ולדימיר בליאק: איפה אתה היית?     

אלמוג כהן: איפה שאתה היית

אלמוג כהן:  נהייתם סוכני כאוס

אלמוג כהן:  נהייתם סוכנים של האויב

ולדימיר בליאק: אז תפסיק לקשקש, איפה היית

ולדימיר בליאק:  תגיד לי, אתה לא מתבייש? לא מתבייש כי אתה אף פעם לא מתבייש

ולדימיר בליאק:  מקשקש שטויות

שמחה רוטמן: חבר הכנסת ולדימיר בליאק, אתה כבר בקריאה שנייה

ולדימיר בליאק: הוא כרגע כינה אותנו סוכנים של האויב

ולדימיר בליאק:  חצוף

שמחה רוטמן: קראתי לו ואם תמשיך, אקרא גם לך

שמחה רוטמן:  בבקשה, חבר הכנסת קריב, סיים

ולדימיר בליאק: חבורה של מטורפים

גלעד קריב: אני לרוב לא נוהג להתייחס או להגיב לקריאות ביניים אבל לכל דבר יש גבול

גלעד קריב:  חבר הכנסת כהן, האמירה שלך היא בזויה, היא שפלה, היא בראש ובראשונה מחללת את זכרם של נרצחי הטרור

גלעד קריב:  האמירה שלך בראש ובראשונה מחללת את זכרם של הרוגי הפיגוע בעלי

גלעד קריב:  אני לא אומר מעבר לכך

גלעד קריב:  כיוון שאתם רוצים להסתיר את העובדה, שאם יש קהל במדינת ישראל שזוכה לאכיפה בררנית של החוק, זה אותם קהלי מתנחלים קיצוניים אז אתם עסוקים בלדבר באיילון

שמחה רוטמן: בבקשה

שמחה רוטמן:  תחתור לסיום

גלעד קריב: לא בכדי- - -     

שמחה רוטמן: תחתור לסיום

גלעד קריב: הנה השאלות שלי למשטרה

גלעד קריב:  אתם לא בכדי חוזרים כל פעם לתקופת ההתנתקות, כי מאז ההתנתקות ועד היום היו אין ספור אירועי מחאה במדינת ישראל, שכללו חסימות כבישים בכל המגזרים ובכל הקהלים, והמשטרה אולי כלקח מתקופת ההתנתקות, המשטרה אימצה מדיניות הרבה יותר מאוזנת

שמחה רוטמן: גלעד, יש לך שאלות – תשאל

שמחה רוטמן:  אחרת בבקשה סיים

גלעד קריב: הינה השאלות

גלעד קריב:  אני מבקש לדעת מהמשטרה אם הכנתם נתונים, כמה פעמים נחסם כביש 4 בחמש השנים האחרונות בעקבות הפגנות מחאה של הציבור החרדי שנעשו לא לחצי שעה ולשעה אלא לפרקי זמן של למעלה משלוש שעות והחסימות נעשו בעקבות מעצר של אברך בודד או שני אברכים מהעדה החרדית, והאם המשטרה באותן הפגנות בכביש 4 הפעילה במיידי כוחות לפיזור החסימות?     שאלה שנייה, כיוון שמדובר פה הרבה פעמים על הציבור החרדי, אני מבקש לדעת בשלוש השנים האחרונות, כמה פעמים נחסם הציר של שבטי ישראל על ידי מפגינים מהעדה החרדית בעקבות עבודות הרכבת, ובכמה פעמים מאותן חסימות הופעלו אמצעים לפיזור הפגנות כדוגמת המכת"זית? מהמידע שיש לי במיעוט- - -     

שמחה רוטמן: אם אתה שואל אתה לא אומר ממידע שיש לך

גלעד קריב: אז אני מבקש לקבל את הנתונים הללו

אלמוג כהן: גם שואל וגם עונה

אלמוג כהן:  תפסיק לשאול ולענות לעצמך

גלעד קריב: בואו נסיים עם הביזוי זכר נרצחי הטרור שלך

גלעד קריב:  נפסיק עם הביזוי

גלעד קריב:  שאלה נוספת, ב-96 השעות האחרונות, בארבע היממות האחרונות כמה אירועים של חסימת כבישים סלקטיבית נעשתה בשטחים על ידי מתנחלים, חסימות כבישים שבהם מתנחלים אפשרו לרכבים עם לוחיות זיהוי צהובות, ישראליות לעבור ועיכבו בניגוד לחוק נוסעים פלסטינים? כמה היו ומה המשטרה וצה"ל עשו באותם אירועים ובאילו פרקי זמנים פורקו החסימות? אנחנו לא ניתן לכם לייצר נרטיב שקרי, איפה האכיפה הבררנית, איפה האנרכיסטים, איפה האנשים האלימים

גלעד קריב:  את השקרים שלכם גמרנו

גלעד קריב:  לא מתרשמים מהשקרים, מההסתה

אריאל קלנר: הוא חולק על אהרן ברק

אלמוג כהן: יאללה, טיק טוק

שמחה רוטמן: תודה רבה

שמחה רוטמן:  הדובר הבא, בבקשה

גלעד קריב: אני רק לא איחלתי שהיטלר יסיים את העבודה כמו חבר מרכז הליכוד מר עובד חוגי שעבד אצל השר כץ

שמחה רוטמן: חבר הכנסת קריב, אני קורא אותך לסדר כי אתה לא מסיים את דבריך

שמחה רוטמן:  תודה

שמחה רוטמן:  חבר הכנסת לשעבר משה פייגלין

משה זלמן פייגלין: תודה רבה לכולם

משה זלמן פייגלין:  קודם כל אני מבקש לומר שאני בעד חסימת כבישים

משה זלמן פייגלין:  אני חושב שחסימות כבישים הם מכשיר דמוקרטי בחברה דמוקרטית

אפרת רייטן: הוא לא אומר משהו חדש

אפרת רייטן:  זה בסדר גמור

אפרת רייטן:  חושבת שכל אזרחי מדינת ישראל- - -     

שמחה רוטמן: אפשר בבקשה לתת לחבר הכנסת לשעבר משה פייגלין לדבר? תודה

אלמוג כהן: - - -     

שמחה רוטמן: אלמוג, תודה רבה

שמחה רוטמן:  די

משה זלמן פייגלין: חסימות כבישים זה מצוין, טוב

משה זלמן פייגלין:  אזרח אחראי שמרגיש שכלו כל הקצים מחליט לחסום כביש ומוכן לשלם על כך את המחיר אני מצדיע לו ולא משנה באיזה נושא ואם אני מסכים איתו או לא

משה זלמן פייגלין:  זה דבר ראשון

משה זלמן פייגלין:  אני גם חושב שבמקרה קיצון של מה שמכונה עריצות הרוב ומצב שכלו כל הקיצים, אזרח אחראי שמחליט, חברי חבר הכנסת סעדה, לעבור על החוק, להכריז מה שמכונה מרי אזרחי בלתי אלים זה מעשה נאצל

משה זלמן פייגלין:  הוא אזרח אחראי שאכפת לו מהמדינה

משה זלמן פייגלין:  עד כאן אני שם את הדברים על השולחן כדי שיהיה ברור במה אני מאמין כשאני בא לספר את הסיפור שלי

משה זלמן פייגלין:      אבל מכאן ועד למה שמתחולל היום בכל מוצאי שבת או חמישי בעקב אין בדל של קשר

משה זלמן פייגלין:  אני אסביר מדוע, אולי דרך הסיפור שלי

משה זלמן פייגלין:  מה שמבדיל בין אחריות של אזרח אחראי למדינה שלו, אדם שמשתמש במכשיר הדמוקרטי האחרון, העילאי של מרי אזרחי בלתי אלים כנגד שלטון עריץ, עריצות הרוב, מה שנקרא, לבין אנרכיה, מה שמבדיל בין זה לזה, שזה שמיים וארץ – אף אחד פה לא מעוניין באנריכה

משה זלמן פייגלין:  אתה מעונין בטובת המדינה, לא בחורבן המדינה ואנרכיה זה חורבן המדינה – מה שמבדיל הוא הנכונות לשאת בעונש

משה סעדה: זה לא מונע את האנרגיה

משה סעדה:  אתה יוצר אנרכיה

שמחה רוטמן: תן לו לדבר

משה זלמן פייגלין: ודאי שזה מונע את האנרכיה

משה זלמן פייגלין:  אסביר מדוע – אסביר לך את זה כיוון שאנו מכירים היטב

משה זלמן פייגלין:  פשוט אני לא רוצה לגזול זמנה של הוועדה אבל זה ההפך הגמור מאנרכיה כיוון שהגורם המאזן והמסדר פה, הנכונות האמיתית לשאת במלוא חומרת הדין, שתבינו, שכשאני הגעתי במשפט ההמרדה שלי אל שלב הטיעונים לעונש, וייצגתי את עצמי, לא הסכמתי לטעון לעונש

משה זלמן פייגלין:  לא הסכמתי לבקש עונש מופחת כי העניין הזה, אתה מחליט לעבור על החוק – וחסימת כביש זה כמובן עבירה על החוק – אתה מחליט לקרוא למרי אזרחי, חייב לבוא בד בבד עם נכונות לשאת בעונש, ובכך אתה מכריז שאינך פורק עול אלא מקבל עליך את העול, ובסבל שאתה מוכן לסבול אתה מקרין את עמדתך ושומר על הדמוקרטיה ושומר על המדינה מפני אותה עריצות הרוב

משה זלמן פייגלין:      עתה לסיפור שלי

משה זלמן פייגלין:  כיוון שממשלה נבחרת בישראל, שנבחרה על יסוד ההבטחה שהיא לעולם לא תדבר עם אש"ף, עשתה בדיוק ההפך

גלעד קריב: מי? נתניהו?     

משה זלמן פייגלין: וכשהיא עשתה בדיוק את ההפך - תכף תבין על מי אני מדבר

משה זלמן פייגלין:  וכשהיא עשתה בדיוק את ההפך והביאה לפה את ארגון הטרור של אש"ף וחימשה אותו בנשק ישראלי, סביר להניח שזה אותו נשק שרצח שם בעלי למשל, אז הכרזתי על מרי אזרחי

משה זלמן פייגלין:  היה מדובר במהלך בלתי הפיך, במשהו שהיה מנוגד לחלוטין להבטחת הבחירות

משה זלמן פייגלין:  לא במהלך שהובטח לבוחרים, לא במהלך שאפשר לשנותו בהמשך בכל קונסטלציה פוליטית אחרת אחרי בחירות אחרות, מהלך בלתי הפיך

משה זלמן פייגלין:  הגעתי למסקנה שלהביא לכאן ארגון טרור ללב-ליבה של הארץ הזו – מדובר בהסכמי אוסלו כמובן למי שלא מבין – אין מה לעשות ואחרי כל ההפגנות החוקיות זה המכשיר האחרון שנותר והכרזתי על מרי אזרחי

משה זלמן פייגלין:      אני נידונתי פעמיים

משה זלמן פייגלין:  בראשונה, והדגשנו חזור ושנוה לא להיות אלימים ואף קשרנו לעצמנו את הידיים כשחסמנו את הכבישים כדי להדגיש עד כמה איננו אלימים

משה זלמן פייגלין:  ב-8

משה זלמן פייגלין: 8

משה זלמן פייגלין: 95 בסביבות 17:15 נעצרתי בפעם הראשונה כשחסמתי את צומת גן הוורדים, זה הצומת של הכביש שמחבר את ראשון לציון עם רחובות

משה זלמן פייגלין:  עוד באותו ערב הובלתי למשטרת רחובות, ולמחרת בבוקר ובניגוד לחוק אגב מצאתי את עצמי בבית משפט כבר – לא בהארכת מעצר – בבית משפט לדיון משפטי

משה זלמן פייגלין:  אני חשבתי שאני מובא להארכת מעצר

משה זלמן פייגלין:  לא העליתי על דעתי שמצליחים להגיש כה מהר, עוד באות לילה היה מי שעבר מאוד קשה

משה זלמן פייגלין:  בניגוד לחוק אגב, נדמה לי שחייבים להיות יומיים הפרש

משה סעדה: אין חוק כזה

משה זלמן פייגלין: אולי אני טוען

משה זלמן פייגלין:  אני לא משפטן אבל שתבינו – חסמתי כביש בערב

משה זלמן פייגלין:  למחרת בבוקר הייתי בבית משפט

משה זלמן פייגלין:  קיבלתי חצי שנת מאסר על תנאי ו-10,000 שקל קנס

משה זלמן פייגלין:  זה לא היה על המרדה

משה זלמן פייגלין:  זה היה כתב אישום אישי נגדי על חסימת כביש בלתי אלימה

אלמוג כהן: באיזה סעיף זה היה?     

משה זלמן פייגלין: אני לא זוכר

משה זלמן פייגלין:  אגב כל כתבי האישום נגדי תלויים אצלי בסלון במסגרת מוזהבת

משה זלמן פייגלין:  אני מאוד גאה בהם

משה זלמן פייגלין:  שלא יהיה ספק למישהו שאני מתלבט במה שעשיתי

משה זלמן פייגלין:  הייתי עושה הכול שוב ברגע זה

משה זלמן פייגלין:  הפעם השנייה שבה הואשמתי כמובן אחרי שיצאתי מבית המשפט, המשכתי באותו מרי אזרחי שהכרזתי, בדיוק כפי שעושים היום ראשי המחאה הנוכחית, וכיוון שהמשכתי לקרוא לציבור לצאת ולייצר מרי אזרחי בלתי אלים – כולנו שומעים את זה השכם והערב בכל ההפגנות שמתרחשות היום, הוגש נגדי כתב אישום בגין המרדה

משה זלמן פייגלין:  פה כבר מדובר בסעיף פשוט מטורף במדינה דמוקרטית שהיה צריך לצאת מזמן מספר החוקים הישראלי – הואשמתי בהמרדה ובעוד 8 סעיפי שידול – עבירות שונות, חסימות כבישים וכדומה

משה זלמן פייגלין:  בסופו של דבר הואשמתי בהמרדה, נידונתי ל-18 חודשי מאסר, חלקם על תנאי, חלקם בחופף

משה זלמן פייגלין:  בסופו של דבר שירתי חצי שנה בעבודות שירות אבל מה שחשוב להבין הוא שעבור החסימות עצמן קיבלתי עונש נפרד ועבור עצם העניין קיבלתי את ההמרדה והתנהלתי מול שני המשפטים האלה כפי שאמרתי בשמחה ובששון ובגאון

משה זלמן פייגלין:      לסיום, דמיינו לעצמכם, שראשי המחאה הנוכחית, גורמים מרכזיים, לא כולם, ראשי המחאה הנוכחית היו מקבלים כל אחד על כל פעם שיורדים לכביש חצי שנת מאסר ו-10,000 שקל קנס, ואחר כך – על הקריאות שאנחנו שומעים עכשיו מראשי המחאה - כולנו ידיים על מי אני מדבר – ראשי ממשלות לשעבר, רמטכ"לים לשעבר, היו מוצאים עצמם אחר כבוד – שכחתי לציין שנעצרתי עשרות פעמים

משה זלמן פייגלין:  נחקרתי מאות ואולי יותר שעות

משה זלמן פייגלין:  היו מוצאים אותם אותם אזרחים ואותם ראשי אנרכיה שמתחוללת כרגע באותו תהליך שאני מצאתי את עצמי – האם אכן הסיפור הזה היה נמשך 21 שבועות כפי שמתגאים כל ראשי המחאה הזאת, או היה נגמר אחרי זמן קצר ביותר? אני חושב שהתשובה היא לגמרי ברורה, ואני חושב שגם השאלה- -      

גלעד קריב: כמה זמן נמשכה המחאה נגד רבין? על מה אתם מדברים?     

משה זלמן פייגלין: אני חושב שהשאלה היא תמימה

משה זלמן פייגלין:  יש פה אכיפה בררנית כי התחוללה פה הפיכה צבאית פסיבית

משה זלמן פייגלין:  הממשלה לא שולטת והמשטרה הבינה מיהו ראש הממשלה האמיתי, הווה אומר היועמ"שית ומי ששולח אותה והמשטרה עובדת אצלה ולא אצל ממשלת ישראל הנבחרת

משה זלמן פייגלין:  זה כל הסיפור

שמחה רוטמן: תודה רבה

משה זלמן פייגלין: מתנצל שאני חייב לצאת

משה זלמן פייגלין:  תודה רבה

שמחה רוטמן: תודה רבה

שמחה רוטמן:  חברת הכנסת אפרת רייטן, בבקשה

אפרת רייטן: אדוני היו"ר, אני רוצה להגיד דברים ברורים

אפרת רייטן:  זה בשבילך אלמוג – חסימת כביש זה לא יפה ולא נורא

משה סעדה: זה גם לא חוקי

אפרת רייטן: אנחנו במדינה דמוקרטית, ובדמוקרטיה חוסמים כבישים

אפרת רייטן:  שוב - אנו במדינה דמוקרטית ובדמוקרטיה חוסמים כבישים

אפרת רייטן:  זו לא אמירה שלי אלא של יו"ר המפלגה שלך, השר לביטחון לאומי שבמסגרת הישיבות פה בכנסת, כשהיה חבר כנסת בצד השני, הוא טען בלהט, שחסימת כביש זה לא נורא וזה לא יפה

אפרת רייטן:  אז הפוזיציה שלכם היא שקופה

אפרת רייטן:  אתם דורשים פה דברים ברורים

אפרת רייטן:  אתם דורשים פה נקמה

אפרת רייטן:  אתם רוצים לראות, ששוברים את הידיים והרגליים למפגינים שלנו

אפרת רייטן:  אתם רוצים לראות אותם בבתי חולים, אתם רוצים לראות אותם עצורים כי אתם לא מצליחים להשתלט הממשלה על מחאה שנמשכת פה חצי שנה ומפריעה לכם לשלוט

אפרת רייטן:  זה האינטרס  האמיתי מתחת לכל מה שאני שומעת כאן

אריאל קלנר: ולעצור בלי לשבור רגליים את בעד? אני לא נגד לשבור רגליים

אריאל קלנר:  שוטרים לא צריכים לשבור רגליים לאף אחד

שמחה רוטמן: חברי הכנסת, לא להפריע לחברת הכנסת רייטן

אפרת רייטן: הדבר האחרון שמעניין אתכם- - -         

גלעד קריב: - - -     

משה סעדה: - - -     

שמחה רוטמן: חברי הכנסת, לא להפריע לחברת הכנסת רייטן

אפרת רייטן: תודה רבה, אדוני היו"ר

אפרת רייטן:  הצביעות שלכם זועקת לשמיים כי הדבר האחרון שמעניין אתכם זה שוויון עלק

אפרת רייטן:  אם היה מעניין אתכם שוויון כבר מזמן הייתם מחוקקים את זכות השוויון בחוקים שלנו במדינת ישראל, אבל הם מתנערים שבוע אחר שבוע

אפרת רייטן:  חבר הכנסת גלעד קריב הגיש לפני שבועיים- - -     

גלעד קריב: לפני שבועיים הצבענו על חוק השוויון, עכשיו נצביע על חוק הלאום

אפרת רייטן: בבקשה

אפרת רייטן:  זה הדבר האחרון שמעניין אתכם

אפרת רייטן:  אתם לא מעוניינים

אפרת רייטן:  אתם בסך הכול מעוניינים לראות את המפגינים שלנו מפסיקים להפגין, בכל דרך אפשרית

אפרת רייטן:      זאת בורות והטעיית הציבור לומר שיש פה אכיפה בררנית

אפרת רייטן:  אני זוכרת בתקופת ההתנתקות, היה לכם צוות למתנחלים שישב עם המפכ"ל משך שנה כמעט וסגרו איזה כבישים הולכים להיסגר

אריאל קלנר: אנשים נכנסו למעצרים, 3

אריאל קלנר: 5 חודשים מעצר עד תום ההליכים

אלמוג כהן: מלך המשיח אהרן ברק, הוא שם עצמו שופט מעצרים

אלמוג כהן:  על מה את מדברת?     

אריאל קלנר: אי אפשר לזרוק דברים באוויר

אריאל קלנר:  אפשר לומר כל דבר

אריאל קלנר:  גם אני יכול לזרוק דברים בלי שום ביסוס

אפרת רייטן: זה מה שעשית עד עכשיו

אריאל קלנר: זה מה שאת עושה

אריאל קלנר:  3

אריאל קלנר: 5 חודשים

שמחה רוטמן: חבר הכנסת קלנר

אפרת רייטן: אני חושבת שמגיע לו קריאה ראשונה

אריאל קלנר: פנקס אדום

שמחה רוטמן: חבר הכנסת קלנר, אני מצטער שאני קורא אותך לסדר

שמחה רוטמן:  חברת הכנסת רייטן יכולה להמשיך לדבר

שמחה רוטמן:  היא יכולה להמשיך דברים לא נכונים

אפרת רייטן: יכולה להגיד דברים נכונים והערתך נדחית בשתי ידיים

שמחה רוטמן:  וכמו שאנחנו מצפים ממנה לא להפריע כשהיא חושבת שמה שאנו אומרים לא נכון, אני מצפה גם ממך

אריאל קלנר: אי אפשר לומר שעכשיו 12 בלילה, אי אפשר לומר שעכשיו אמצע החורף

שמחה רוטמן: היא יכולה לומר ואנחנו נסמוך על האינטליגנציה של הציבור

שמחה רוטמן:  בבקשה, חברת הכנסת רייטן

אריאל קלנר: שהציבור יבדוק מה קרה לראשי הבית הלאומי

אפרת רייטן: בניגוד לדברי ההבל ובניגוד לניסיון שוב להתנשא, עשיתי שיעורי בית וגם בדקתי את הדברים וגם דיברתי עם אנשי משטרה בכירים מאוד לשעבר מתקופת ההתנתקות והדברים שלי בניגוד אליכם לא נאמרים מתחושות, כי כך אתם מנהלים ומתנהלים

אוהד טל: את לא יכולה לדבר על התנשאות ולנופף ככה

שמחה רוטמן: היא יכולה להתנשא בזמן הדיבור שלה

שמחה רוטמן:  הכול בסדר

שמחה רוטמן:  חבר הכנסת אוהד טל

אוהד טל: מודעות עצמית

אוהד טל:  זורקת האשמות על כולם

אוהד טל:  מדהים

אלמוג כהן: יש פה באולם אשה שאת אבא שלה לא לקחה פעמיים לטיפול אונקולוגי ופעם אחת שילמה מכספה על אמבולנס כדי שיגיע לטיפול אונקולוגי

אלמוג כהן:  מה את עונה לה? זה רמיסת זכויות האזרח? היא יושבת פה

אלמוג כהן:  תעני לה

אלמוג כהן:  הינה היא

שמחה רוטמן: חברי הכנסת, אנא תנו לחברת הכנסת רייטן לדבר

אפרת רייטן: תודה רבה

אפרת רייטן:  אני מבינה שהדברים שלי מעצבנים אתכם

אפרת רייטן:  אין לכם ברירה

אפרת רייטן:  אתם חייבים להקשיב לזה כי מה לעשות – זכות חופש הביטוי עדיין מוגנת איכשהו במדינת ישראל לא תודות לכנסת ישראל

אפרת רייטן:  גם בתקופת ההתנתקות נחסמו כבישים לא אחת באישור המשטרה

אפרת רייטן:  נתנו להרבה מאוד מפגינים ובצדק שמחו בהחלט ממקום כואב, ואיני מזלזלת בזה לרגע

אפרת רייטן:  להפך

אפרת רייטן:  עבדתי אז בטלוויזיה, אני זוכרת ששידרתי את התמונות הללו

אפרת רייטן:  הן חקוקות לי עד היום בדנ"א כי הן היו כואבות מאוד

אפרת רייטן:  ואני זוכרת בהחלט גם את שיתוף הפעולה בין המשטרה לראשי המפגינים כדי לתת להם את האפשרות לחסום כבישים

אפרת רייטן:  המשטרה היא זו שסוגרת את הכבישים

אפרת רייטן:  יש שיקול דעת לקצינים לסגור את הכביש

אפרת רייטן:  זה דבר שהוא חשוב

אפרת רייטן:  יש אגב סיבות אחרות שלא קשורות להפגנות שסוגרים בהן כבישים וגם אז נמנע מיולדת להגיע לבית חולים, למשל אם ראש הממשלה מגיע וסוגרים את הכבישים, למשל אם יש כל מיני תאונות דרכים

אלמוג כהן: 24 שבועות רצוף?     

אפרת רייטן: אז זו הבעיה שלך

אלמוג כהן: ברור שזו הבעיה שלי

אלמוג כהן:  מה השאלה שלי?     

אפרת רייטן: הבעיה שלכם עם הימשכות- - -     

שמחה רוטמן: אתה בקריאה

שמחה רוטמן:  למה אתה מפריע שוב? אתה רוצה קריאה שנייה?     

אלמוג כהן: יש לי עוד שתיים

אלמוג כהן:  תן לנצל הכול

אלמוג כהן:  תן ליהנות

אלמוג כהן:  אני קורא לכל קבוצה להגיע ולהפגין בתל אביב, לחסום את תל אביב

שמחה רוטמן: שתיים

אלמוג כהן: אני קורא לכל קבוצה להגיע ולהפגין בל אביב

ולדימיר בליאק: תגיד, יש לך מודעות עצמית?     

שמחה רוטמן: אלמוג וחבר הכנסת בליאק בבקשה די

אפרת רייטן: אני לא זוכרת ששמעתי את חבר הכנסת אלמוג כהן כועס כל כך כשנסגר כביש איילון דאז, כאשר היום שר האוצר סמוטריץ אז נעצר עם 700 ליטרים דלק ונסגר הכביש

אלמוג כהן: 700?     

אפרת רייטן: 700

אריאל קלנר: אם כבר משקרים

אלמוג כהן: אל קעידה

אלמוג כהן:  700 ליטר

אפרת רייטן: אתם יכולים להמשיך לעצום עיניים

אפרת רייטן:  אין בעיה

אפרת רייטן:  ככלל אנו יודעים שסגירת כבישים זה דבר אסור אבל יש שיקול דעת לשוטרים בשטח כמו כוח עודף למשטרה האם הוא יכול לעשות את זה

אפרת רייטן:  האם הפיזור מסכן חיי אדם וכדומה

אפרת רייטן:  מזכירה לכם שהיו קצינים שהחליטו לפתוח את הכביש בכל מחיר ובכל מקרה

אפרת רייטן:  זה היה בוואדי ערה

אפרת רייטן:  נהרגו אז 13 מפגינים

אפרת רייטן:  אני מכבדת את שיקול הדעת של השוטרים למרות שגם אני קיימתי פה דיון ואקיים עוד אחד בשבוע הבא בוועדה לביטחון לאומי, שבמסגרת הפינוי של מחאות – שם זה לא היה סגירת כבישים – מפגינים נפצעו חמורות על ידי שוטרים

אפרת רייטן:  אחד נשבר לו האף, והשני נגרר על הרצפה ועל הכביש ומפגינים הועלמו על ידי שוטרים כל הלילה ולא נמסר לעורכי דינם היכן נמצאים וכדומה

אלמוג כהן: אז את בעד פינוי אלים?     

שמחה רוטמן: למה אתה לא מפסיק להפריע

שמחה רוטמן:  אתה בקריאה שנייה

שמחה רוטמן:  אתה רוצה שאוציא אותך? זה דיון שלך

אלמוג כהן: היא ביקשה ממני שאפריע

שמחה רוטמן: אז שהיא תקרא לך לסדר, אני מציע

שמחה רוטמן:  בבקשה, חברת הכנסת רייטן, נא לסיים

אפרת רייטן: תפקידה של המשטרה – זה ברור לגמרי – לאפשר הפגנות

אפרת רייטן:  לא למנוע אותן

אפרת רייטן:  אני מכירה גם היום את חסימת הכבישים שלכם כשאתם חוסמים את הכבישים, ובהבנות שאם מגיעים עם המפגינים השונים

אפרת רייטן:  איני יודעת אם יש פה אנשי מחאה שיכולים לספר בעצמם

אפרת רייטן:  המשטרה אני יודעת, שמנסה לעשות הכול מתוך שיקול דעת כדי לא לסכן חיי אדם וכדי לאפשר את הזכות הבסיסית של אנשים למחאה

שמחה רוטמן: נא לסיים

אפרת רייטן: מסיימת

אפרת רייטן:  סגירת הכבישים הזו שהייתה בהתנתקות בהפגנות שבהן מגיעים לאישורים לפני כן, וצריך לשים כוכבית ליד הפגנות אחרות – לא יודעת אצל החרדים – ארז הלך – אבל אם ההפגנות האלה אינן מאושרות או נציגי המחאה לא מגיעים להבנות מול המשטרה, ברור לחלוטין שאנו צריכים לעשות את הדברים האלה בשום שכל

שמחה רוטמן: תודה

שמחה רוטמן:  נא לסיים

אפרת רייטן: לסיום, הביקורת שיש לנו ואתם יודעים זאת כי אני מכירה את חלקכם בוועדה לביטחון לאומי – היא בסופו של דבר להגיע לעמק שווה, לשמור על הזכויות הדמוקרטיות במדינת ישראל ועליה כמדינת חוק

אפרת רייטן:  בסוף אני מעלה היום את הפגיעה היום באנשי המחאה שאני אולי מייצגת אבל בוועדה השנייה שאנו מנהלים עולות שם קריאות אחרות, גם של הציבור הערבי, גם של הציבור החרדי וגם של ציבורים אחרים, ואני מכבדת את זה

אפרת רייטן:  אני חושבת שמדובר בבעיה רוחבית של ציבורים רבים, ופה אנו צריכים לשים את הדגש ולא לעשות איפה ואיפה

שמחה רוטמן: תודה

שמחה רוטמן:  שי מלכה שלדעתי יש לו ניסיון אחד או שניים בארגון הפגנות – ואני אשאל בהמשך לדבריה של חברת הכנסת אפרת רייטן, האם אי פעם הצלחת כשארגנת הפגנה, להשיג הסכמה מהמשטרה לחסימת כביש? ספר לנו

שמחה רוטמן:  אני חושב שאין דבר יותר טוב לפתוח בו את דבריך מאשר האמירה שכשמגיעים להסכמות – אני זוכר שבאף הפגנה שאני נכחתי בה לא ניתן היה להגיע להסכמות שכאלה, ולהפך, ההסכמה היחידה הייתה שאם יורדים לכביש, אתה מקבל נבוט בראש אבל אולי זה רק אני

שמחה רוטמן:  שי מלכה, בבקשה

ישעיה שי מלכה: שלום, אני שי מלכה, היום בן 38

ישעיה שי מלכה:  בהתנתקות הייתי בן 20, חייל בשירות

ישעיה שי מלכה:  הייתי בתקופת פציעה מהצבא, חייל קרבי בגולני ובתקופת ההחלמה הזו שרון החליט שיוצא למהלך של ההתנתקות

ישעיה שי מלכה:  הצטרפתי להפגנות – בהתחלה הפגנות חוקיות ומתואמות של מועצת יש"ע וגופים כאלה

ישעיה שי מלכה:  לאחר שראינו שהן זוכות להתעלמות רבתי ולממש דפדוף מעבר לסדר-היום הציבורי, החלטנו לעלות רף במחאות וקראנו למחאה בלתי אלימה של חסימת כביש

ישעיה שי מלכה:  אני מזכיר, שני בחורים אנונימיים בני 20 בלי שום רקע תקשורתי ובלי שום בולטות – לא ראשי ממשלות לשעבר, לא רמטכ"לים לשעבר, טוראי בשירות סדיר

ישעיה שי מלכה:  כעבור ימים ספורים נעצרנו

ישעיה שי מלכה:  חטפתי כתב אישום על המרדה

ישעיה שי מלכה:  הייתי ארבעה חודשים במעצר

ישעיה שי מלכה:  מעולם לא חיסמתי כביש

ישעיה שי מלכה:  אני בן 38

ישעיה שי מלכה:  מעולם לא חסמתי כביש בחיי

ישעיה שי מלכה:  הדבר היחיד – אני קורא לאנשים לעבור על החוק – לרדת לכביש ולחסום אותו

ישעיה שי מלכה:  דיברנו אז על חסימות נושמות, על רבע שעה לסגור את הכביש, אחרי זה לשחרר

שמחה רוטמן: מדובר באנשים אחרים

אלמוג כהן: אתה עם כיפה?      

ישעיה שי מלכה: כן

אלמוג כהן: אני לא יודע מה קורה פה

אלמוג כהן:  בואו כל הח"כים – נחסום את תל אביב

אלמוג כהן:  בואו נפרק את תל אביב כל ערב

אלמוג כהן:  הם עושים מה שהם רוצים

אלמוג כהן:  אני בשוק טוטלי

אלמוג כהן:  לא חסמת מעולם כביש?     

ישעיה שי מלכה: מעולם לא

ישעיה שי מלכה:  הייתי בחור בן 20 שקרא לחסום

ישעיה שי מלכה:  זה לפני עידן הרשתות החברתיות

ישעיה שי מלכה:  לא היה לי דף פייסבוק לכתוב בו – מחר חוסמים את הכביש באיילון

ישעיה שי מלכה:  עשינו כנס, בכל ההפגנות החוקיות, חילקנו פליירים – מנשרים בעברית - A5 מודפס ואמרנו: שבוע הבא יום שני חוסמים את הכביש

ישעיה שי מלכה:  היו הפגנות וצמתים חוקיים

שמחה רוטמן: חבל שלא הכרת בזמנו את חברת הכנסת אפרת רייטן שסבורה שאפשר לתאם עם המשטרה חסימות כבישים

אפרת רייטן: אני אמרתי לך, אני חושבת שאתה דמגוג בעצם זה שאתה אומר את זה, ואם תכף תשמע את המשטרה, אולי תבין

ישעיה שי מלכה: לא רק שהיה כתב אישום

ישעיה שי מלכה:  אספר את הסיפור של ההתעללות המשפטית בנו ובמאות עצורים

ישעיה שי מלכה:  אנו קיבלנו כתב אישום על המרדה ומשפט שנוהל עד הסוף, כולל זיכוי בבית משפט שלום וערעור של שי ניצן שדחף את הערעור הזה למחוזי והפך את זה להרשעה

ישעיה שי מלכה:  כעבור שלוש שנים אני מדבר אתך - אני כבר אבא לילדים

אלמוג כהן: איך האיש הזה עוד לא עצור, אני לא יודע

ישעיה שי מלכה: אספר את הסיפור גם על שי ניצן

ישעיה שי מלכה:  לא הצלחתי למחוק את החיוך כשחבר הכנסת קריב דיבר עלינו כפריבילגיים ואני יודע מה עברתי

ישעיה שי מלכה:  זה פשוט הצחיק אותי

ישעיה שי מלכה:  מתנצל על התגובה

ישעיה שי מלכה:  כפי שאני רואה את זה , מה שהיה אז, זה לא רק משטרה

ישעיה שי מלכה:  אני קורא לזה משולש הדיכוי

ישעיה שי מלכה:  היה התקשורת שאו התעלמה או העצימה את האלימות כביכול שהייתה בשוליים של כל מיני מפגינים וטייחה כמובן אלימות משטרתית נוראית שכללה תלישת אף של מפגין

ישעיה שי מלכה:  ראינו לפני יומיים סרטון מזעזע של תלישת זקן של מפגין

ישעיה שי מלכה:  אז תלשו אף של מפגין בצומת רעננה

ישעיה שי מלכה:  שוטר יס"ם

שמחה רוטמן: זוכר את הווידאו הזה

ישעיה שי מלכה: גם אחרי ההתנתקות, אנו מדברים על אותה תקופה אפלה של ממשלת שרון

ישעיה שי מלכה:  מדברים על המון הפיצוץ של מאות ראשים של ילדים בני 14 ו-12 שפוצצו אותם עם אלות הפוכות

ישעיה שי מלכה:  מדברים על מעצרי קטינים

ישעיה שי מלכה:  השאירו אותם בתוך זינזאנות, בחטם של יולי אוגוסט, מעצרים המוניים, סיטונאיים של קטינים, שמשאירים אותם בתוך זינזאנות בחום של יולי אוגוסט בלי מים, בלי שירותים

ישעיה שי מלכה:  מדברים על הפעלה – אתמול, הבוקר התבשרנו שלא מפעילים את השב"כ, חוק ההפעלה של שב"כ נגד אוכלוסיות עוינות - שם הופעל שב"כ בלי שאלה בכלל

ישעיה שי מלכה:  ימ"רים, יחידות מרכזיות, אלימות משטרתית

ישעיה שי מלכה:  ניסו שחם

ישעיה שי מלכה:  אתה רואה את עמי אשד מול ניסו שחם, אתה אומר, ניסו שחם שקורא לחיילים שלו, לפקודים שלו להפעיל כדורי גומי ואלפא כנגד ילדים ונשים בעשרות אלפים שהיו בכפר מימון

ישעיה שי מלכה:  איפה אין אכיפה בררנית? איך ניתן להשוות את האנשים האחרים למה שעברנו?     אקנח באנקדוטה קטנה על שי ניצן

ישעיה שי מלכה:  התנהלות מאפיוזית על מלא מההתחלה עד הסוף

ישעיה שי מלכה:  אספר את הסיפור שלי

ישעיה שי מלכה:  זוכינו במשפט על ידי שופטת אמיצה, רחל שלו גרטל – היא בגמלאות

ישעיה שי מלכה:  יכול לספר את כל שבחה

ישעיה שי מלכה:  היא באמת שמעה את התיק, הבינה אותו, הייתה בעלת בינה, ראתה את האנשים שעומדים בפניה

ישעיה שי מלכה:  ניהלה את המשפט שנתיים וחצי, עו"ד דן בהט מהפרקליטות ניהל את התיק בהנחיה ישירה של שי ניצן

ישעיה שי מלכה:  כתב אישום על המרדה

ישעיה שי מלכה:  כשחצי שנה לפני הגירוש מני מזוז, אז היועץ המשפטי לממשלה, אומר, את סעיף ההמרדה יש להוציא מספר החוקים

ישעיה שי מלכה:  לא יאה לה למדינה דמוקרטית שסעיף המרדה יישב בספר החוקים שלה – זה אמר מני מזוז כשהיה יועץ משפטי לממשלה לפני שנהיה שופט

ישעיה שי מלכה:  כתב אישום על המרדה, בגלל שהוא כל כך חמור, מצריך חתימת יועץ משפטי לממשלה

ישעיה שי מלכה:  אותו מני מזוז חתם על כתב האישום שלנו בלי למצמץ

ישעיה שי מלכה:  אותו ליקוי מאורות של ההתנתקות

ישעיה שי מלכה:  אז במהלך המשפט אנחנו טענו על אכיפה  בררנית להגנה מן הצדקף, השופטת רחל שלו גרטל קיבלה את הטענה שלנו, זיכתה אותנו, הורתה על ביטול כתב האישום

ישעיה שי מלכה:  המדינה ערערה

ישעיה שי מלכה:  אגב המדינה הדמוקרטית היחידה בעולם שמדינה יכולה לערער על פסק דין של בית משפט שלה

ישעיה שי מלכה:  זה הדמוקרטיה המפוארת שלנו

ישעיה שי מלכה:  המדינה ערערה, הגיעה לשלושה שופטים במחוזי שכמובן הפכו את הזיכוי להרשעה

ישעיה שי מלכה:      אספר איך נודע לנו על ההרשעה – זה ממש פרייסלס

ישעיה שי מלכה:  השופטת שלנו היא והבן של שי ניצן למדו באחד התיכונים פה בירושלים והוא בדיוק אחד מהוריו נפטר, והיה עדיין עם הזיפים

ישעיה שי מלכה:  ראתה אותו מרחוק באסיפת הורים, רצה לנחם אותו כשופטת, מכירים, קולגות

ישעיה שי מלכה:  ניגשת אליו, לומר שי אני מצטערת על מה שקרה לך - עוד לפי שמוציאה מילה מהפה, והיא מספרת את זה בפרוטוקול בבית המשפט בדיון שהיה אחרי שחזר אליה השופטים במחוזי הפכו את הזיכוי להרשעה והחזירו אליה לגזור את הדין אז בדיון של גזירת הדין היא מספרת גם את הסיפור הזה

ישעיה שי מלכה:  היא ניגשת לנחם אותו והוא עוד לפני שמוציאה מילה מהפה אומר: או, מה שלומך? שמעתי שהחבר'ה חוזרים אליך

ישעיה שי מלכה:  היא שמעה ממנו באסיפת הורים שאנחנו מורשעים, שמה שהיא זיכתה הפך להרשעה ומוחזר אליה לטיפול

אלמוג כהן: פשוט עבריין

אלמוג כהן:  מאפיונר

ישעיה שי מלכה: זה קצה הקרחון

ישעיה שי מלכה:  כשמדברים איתי על פריבילגים

שמחה רוטמן: תודה רבה

שמחה רוטמן:  חבר הכסת בליאק, בבקשה

ולדימיר בליאק: תודה, אדוני

ולדימיר בליאק:  אהיה קצר בדרכי כי אני גם חייב לעבור לוועדת הכספים

ולדימיר בליאק:  ראשית, באמת משעשע שלפחות חלק מהיוזמים של הדיון הזה מייצגים מפלגות שראשי המפלגות הללו מעניקים גיבוי מלא בימים האחרונים לפורעי החוק בשטחים ששורפים בתים ושורפים מכוניות

אלמוג כהן: שקר

אלמוג כהן:  שקר

ולדימיר בליאק: זו האכיפה הבררנית האמיתית פה

ולדימיר בליאק:  לא תצליחו לברוח מזה

ולדימיר בליאק:  ראשי המפלגות האלה שאחד הוא שר אוצר ושר במשרד הביטחון והשני הוא שר לביטחון משהו

אוהד טל: אין גבול לשקרים?     

ולדימיר בליאק: מעניקים גיבוי מלא לפורעי החוק בשטחים ששורפים בתים ושורפים מכוניות

שמחה רוטמן: אין גבול אבל למה להתייחס?     

ולדימיר בליאק: ואני עדין לא שמעתי על כתבי אישום

ולדימיר בליאק:  זה דבר אחד

ולדימיר בליאק:      שנית, בששת החודשים האחרונים אנו נמצאים באירוע מאוד-מאוד חריג ומאוד-מאוד מיוחד

ולדימיר בליאק:  אנו מדברים על הקואליציה, על הממשלה שנבחרה באופן דמוקרטי, ופועלת לשינוי האופי המשטרי של מדינת ישראל

ולדימיר בליאק:  שפועלת על מנת לרסק את מערכת המשפט ולפגוע בזכויות הבסיסיות של אזרחי מדינת ישראל

ולדימיר בליאק:  אני מרשה לעצמי לומר זאת, כי אני נולדתי במדינה לא דמוקרטית ואני להבדיל מכם יודע היטב כיצד נראים החיים במדינה ללא מערכת משפט עצמאית

ולדימיר בליאק:  אנו מדברים על קואליציה שתוקפת את זכויות היסוד של אזרחי מדינת ישראל וזו הסיבה למחאה שנמשכת כבר 25 שבועות, שאני חלק ממנה כל מוצאי שבת, ולהבדיל מידידי חבר הכנסת אלמוג כהן, מעולם לא חסמתי כביש ומעולם לא ירדתי מהכביש, אבל יש פה מחאה עממית של אזרחים, של פטריוטיים ישראליים שנאבקים על זכויות היסוד

ולדימיר בליאק:  לפי כל הסקרים שנעשו בחודשים האחרונים, מדובר ברוב ברור של אזרחי מדינת ישראל

אלמוג כהן: רוב ברור

אלמוג כהן:  לא ראינו אותו בקלפי אבל כך הוא קבע ולדימיר

ולדימיר בליאק: כל המטרה של הדיון הזה הוא להפעיל לחץ על משטרת ישראל, ולדכא את המחאה

ולדימיר בליאק:  אז מראש אני אומר – לא תצליחו כי מדובר ברוב ברור של אזרחי מדינת ישראל שנאבקים כנגד ממשלת כאוס למען זכויות הבסיס של אזרחי מדינת ישראל

ולדימיר בליאק:      אסיים בציטוט של עבריין מורשע שמכהן כיום כשר לביטחון לאומי, ואני פונה לחבריי ממשטרת ישראל

ולדימיר בליאק:  יש לכם שיקול דעת

ולדימיר בליאק:  אנחנו הרי בדמוקרטיה, ובדמוקרטיה חוסמים כבישים

ולדימיר בליאק:  תודה רבה

שמחה רוטמן: תודה רבה, חבר הכנסת ולדימיר בליאק

שמחה רוטמן:  חבר הכנסת סעדה, בבקשה

משה סעדה: אין ספק שמדינת ישראל והמשטרה והפרקליטות יודעים לאכוף את החוק

משה סעדה:  הוכחתם זאת לא מעט

משה סעדה:  כמי שהיה אחראי בהתנתקות במחלקה לחקירות שוטרים על האכיפה של התנהלות השוטרים ראיתי שאכפתם זאת בצורה מיטבית, לפעמים בצורה מיטבית מדי כולל אלימות קשה

משה סעדה:  יושב פה שלומי נציג הפרקליטות שהגיש כתבי אישום על אלימות שוטרים

משה סעדה:  לפעמים נהגתם שלא כדין אבל מה שהיה חשוב לכם כל הזמן ובצדק זה לפנות את הצירים

משה סעדה:  זו הייתה הפקודה

משה סעדה:  אני זוכר את מפקדי היס"ם, כל פעם 4 שוטרים על כל מפגין, לוקחים, מפנים אותו מהכביש

משה סעדה:  גם הפרקליטות ידעו לעשות עבודתם נאמנה, להגיש כתבי אישום מהירים במסגרת מעצר עד תום ההליכים, כתבי אישום על עבירות המרדה, ואני שואל עצמי מה קרה למערכה הכה מפוארת שידעה בהתנתקות לעשות עבודה יעילה, ופתאום אזלת יד?      לפני מספר שבועות אני נוסע מז'בוטינסקי תל אביב ויש עצירה

משה סעדה:  אני יורד מהרכב כדי להבין מה קרה – תאונת דרכים, אולי צריך לעזור למישהו? אומרים לי השוטרים: המפגינים חוסמים את הכביש

משה סעדה:  זה היה ביום חמישי בשעות הצהריים

משה סעדה:  לא שעות הערב

משה סעדה:  אמרתי: אז פנו אותם

משה סעדה:  אמרו: לא מפנים כרגע

משה סעדה:  שאלתי כמה זמן צריך לחכות? אמרו לי: לא יודעים, ואני מחכה, וכל אזרחי ישראל, תל אביב מחכים, כי יש אנשים שעוברים על החוק

משה סעדה:  איפה היכולות שלכם? שלומי, איפה היכולת שלכם לקבל החלטות להגיש כתבי אישום? לאן זה נעלם?     אנסה לתת לכם תשובה כמי שהיה בתוך המערכת

משה סעדה:  בתקופת ההתנתקות עובדים שלי מיעוטם ביקשו ללכת עם סרט כתום על היד

משה סעדה:  אמרתי להם: כאזרחים זכותכם ללכת עם מה שאתם רוצים

משה סעדה:  כשאתם עובדי המדינה ואתם המחלקה לחקירות שוטרים אין דבר כזה

משה סעדה:  לא תביע עמדה מה גם שאתה עומד לחקור שוטר בעניינים הללו

משה סעדה:  לכן אני אוסר עליכם לענוד סרטים כתומים

משה סעדה:  כשהגעתי לדיונים בפרקליטות בעניין ההתנתקות – יודעים מה ראיתי על הרכבים? כל הארץ כחול

משה סעדה:  לכולם היו סרטים כחולים על הרכבים וכולם היו גאים בזה, וזה גרם ליעילות ולמוטיבציה ולפעולה המהירה ולאכיפת החוק

משה סעדה:  ומה קורה כאן עכשיו? מה קורה במקרה שלנו? למה לא אוכפים את החוק? פשוט

משה סעדה:  לפי חודש וחצי מקבל טלפון בבוקר מחבר בפרקליטות ואומרים לי: מחייבים אותי לשבות היום בגלל הרפורמה

משה סעדה:  אני לא מכיר שפרקליטות שובתת

משה סעדה:  פרקליטות התפקיד שלה הוא לאכוף שביתה פראית

משה סעדה:  מדובר בשביתה לא חוקית

משה סעדה:  פרקליטות היא שאמורה להגיש עתירות לבית משפט על כך שעושים שביתות לא חוקיות

משה סעדה:  לא רק שלא מגישה עתירות – היא אוסרת על העובדים להגיע לעבודה

משה סעדה:  כל עובד כזה מפסיד משכרו

משה סעדה:  אף אחד לא מחזיר לו את הכסף

שמחה רוטמן: אתה טועה

שמחה רוטמן:  אספר לך משהו על זה

משה סעדה: יש מנגנון כלשהו

משה סעדה:  אני השתדלתי לא לשבות, והתברר שהפרקליטות חייבה את עובדיה לשבות לא בגלל סכסוך עבודה או תוספת שכר – בגלל הרפורמה

משה סעדה:  ופה התשובה לכול

משה סעדה:  כשאתם רוצים, ואני מסתכל על משטרת ישראל – כשאתם רוצים, אתם יכולים

משה סעדה:  אפילו עושים את זה טוב מדי באלימות ואני מבין

משה סעדה:  בתאוצת הקרב

משה סעדה:  והוגשו כתבי אישום

משה סעדה:  כשאתם לא רוצים אתם לא עושים כלום, וזה מה שקורה כרגע

משה סעדה:  והמשטרה לא אמורה להיות פוליטית וכולם אמורים להיות שווים בפני החוק, ולפרקליטות שלומי, כשאתם מייצגים את הפרקליטות, לאן אתם לוקחים את הפרקליטות במדינת ישראל? הפרקליטות אמורה לייצג את המדינה

משה סעדה:  כשהפרקליטות שובתת בשביתה פרטית ואף אחד מהעובדים, 1,200 עובדים לא מגיע, אתה מבין איזו אמירה זו? אתה באותו יום הגעת לעבודה? שואל אותך, שלומי

משה סעדה:  וכמה הגיעו באותו יום?      

קריאה: זה נראה לך לעניין חבר הכנסת סעדה לעשות את זה?     

משה סעדה: אני אומר את זה ממקום חברי

קריאה: הפכת את זה לרמה האישית אז בואו נחזור לרמה העניינית

משה סעדה: כי ברגע שהפרקליטות שובתת היא מביעה עמדה, ומתנהלת לפי העמדה הזאת, והיום כשראשי הפרקליטות נתנו יד לשביתה הזאת – לא נתנו יד; אסרו על עובדים להגיע לעבודה שלהם, זו אמירה ערכית והיא מחלחלת וגורמת בסופו של יום שלא אוכפים את החוק ואתה יודע שאילולא הפרקליטות, אי אפשר לאכוף את החוק

משה סעדה:  הוא לא נאכף מעצמו

משה סעדה:  לכן אני קורא לכם לסדר, גם למשטרה, גם לפרקליטו

משה סעדה:  תעשו את העבודה שלכם

משה סעדה:  תהיו עיוורים לפוליטיקה

משה סעדה:  שהמצפן שיניע אתכם זה רק החוק, והחוק בלבד, ואם תעשו את זה, תיקנו את האמון שלכם בחזרה, ואתם יודעים שבכל סקר אין אמון לא לציבור לא למשטרה ולא לפרקליטות, והגיע הזמן לשנות את זה כי אין לנו ארץ אחרת, אין לנו משטרה אחרת ואין לנו פרקליטות אחרת

שמחה רוטמן: תודה

שמחה רוטמן:  לפני שאעביר את רשות הדיבור למשטרה ולפרקליטות

משה סעדה: אתה חייב להגיד על השביתה – אני במתח

שמחה רוטמן: מאחר שזה קצת חורג מנושא הישיבה אספר את זה אחרי, לא על חשבון זמן הדיבור שלי

שמחה רוטמן:  אולי סביב הדיון על עילת הסבירות כי היה שם משהו מאוד לא סביר

שמחה רוטמן:      פחות מדקה אני רוצה להקריא לכם

שמחה רוטמן:  בהתייעצויות שהתקיימו בלשכתו של היועץ המשפטי נקבע – מפגינים שיחסמו צירים מרכזיים יואשמו בסיכון חיי אדם בנתיב תחבורה – עבירה שהעונש עליה עד 20 שנות מאסר

שמחה רוטמן:  היועץ המשפטי לממשלה אמר בדיון כי אין שום קשר בין חסימת צירי תחבורה לבין חופש הביטוי וההפגנה

שמחה רוטמן:  במקביל נערכת המשטרה למאבק על הכבישים בדרך לרצועה

שמחה רוטמן:  זו כותרת מ-2005

שמחה רוטמן:  מזוז

שמחה רוטמן:  כמובן

שמחה רוטמן:  מדובר באנשים אחרים, כפי שאמר יאיר לפיד

שמחה רוטמן:  הייתי אומר שמדובר – הרי היה לנו פייגלין חבר הכנסת לשעבר שדיבר על תקופת אוסלו

שמחה רוטמן:  חלף הרבה זמן

שמחה רוטמן:  מאז התקדמנו אולי

שמחה רוטמן:  היה שי מלכה שדיבר על תקופת ההתנתקות, 2005, אולי התקדמנו מאז

שמחה רוטמן:  לכן אני רוצה להראות סרט משבוע שעבר

שמחה רוטמן:  אני מבקש להציג את הסרטון

אפרת רייטן: מאיזו מחאה?     

שמחה רוטמן: ממחאה של אנשים שמוחים על סוגיה נורא פעוטה של פגיעה בזכויות אדם, של רצח, אנשים מתו

שמחה רוטמן:  לא פגעו להם בעילת הסבירות

שמחה רוטמן:  חברת הכנסת רייטן, אולי תראי ותחכימי

אפרת רייטן: אבקש לצורך האיזון לשמוע גם אנשים שהגיעו לכאן שרוצים לומר דברים אחרים, משך שעה

שמחה רוטמן: שימי לב חברת הכנסת רייטן שבשנייה שמישהו אחר מדבר – את חוסמת

אפרת רייטן: הקשבתי פה לכולם

אפרת רייטן:  בחייאת שמחה

אפרת רייטן:  שלא תהיה לך שמיעה סלקטיבית

אפרת רייטן:  לא מתאים לך

שמחה רוטמן: תני לי לנצל את זמן הדיבור שלי

שמחה רוטמן:  אני ברשות דיבור

אפרת רייטן: לא מתאים

שמחה רוטמן: תני לי לשאול

אפרת רייטן: לא מפריעה לך

אפרת רייטן:  רק שאלתי שאלה

אפרת רייטן:  אתה נגררת להמשיך להתווכח איתי כרגיל

שמחה רוטמן: מבקש שתפסיקי

שמחה רוטמן:  תודה

שמחה רוטמן:  הסרטון הזה, תראו ממש תענוג, מכת"זית, תראו לאן ירתה

שמחה רוטמן:  לאנשים שעומדים על המדרכה שזה כמובן אסור

שמחה רוטמן:  אני לא יודע אם זה מכת"זית או בואש

שמחה רוטמן:  מישהו כתב שזה בואש – אולי זה בואש אפילו

שמחה רוטמן:  זה אנשים שעומדים וחוסמים כביש

שמחה רוטמן:  אפילו לא חוסמים כביש - חלקם עמדו על המדרכה בבנימין כפעולת מחאה אחרי הרצח, אחרי אירוע טרור

שמחה רוטמן:  תוך זמן נורא קצר מגיעה מכת"זית, נעשה בה שימוש שלא כחוק – מכת"זית או בואש

שמחה רוטמן:  יצא לי לראות בהפגנות שהיו פה לא רחוק, ממש לא מזמן – לא צריך להרחיק ל-2005, שימוש במכת"זית

שמחה רוטמן:  גם זה וידאו שהתפרסם

שמחה רוטמן:  אפשר להוריד את הווידאו

גלעד קריב: יש לך צילומים ממה שקרה בכרכור?     

שמחה רוטמן: חבר הכנסת קריב, אתה בקריאה

גלעד קריב: אני שואל

גלעד קריב:  לא קראת לי קריאה ראשונה עדיין

אפרת רייטן: להראות רק צד אחד זה מדינה דיקטטורית

אפרת רייטן:  משטרת המחשבות

אפרת רייטן:  הנדסת תודעה

שמחה רוטמן: אם תפריע לי בדבריי, אקרא אותך לסדר

שמחה רוטמן:  וגם כאשר בהפגנות שהיו פה ממש מתחת לגשר המיתרים שמחו על סוגיה של סנדק, יצא לי לראות בעיניי איך בשנייה שמישהו יורד לכביש וחוסם, כיצד מגיבה המשטרה, כיצד משתמשים במכת"זית

אפרת רייטן: לא ראית את המכת"זיות באיילון? אראה לך את הסרטונים

אפרת רייטן:  ראיתי רכבים נשרפים

אפרת רייטן:  ראיתי בתים שרפים

אפרת רייטן:  ראיתי אנשים נהרגים

שמחה רוטמן: חברת הכנסת רייטן, קראתי אותך לסדר

גלעד קריב: - - -     

שמחה רוטמן: חבר הכנסת קריב, אל תכריח אותי קריאה שלישית להוציא אותך

שמחה רוטמן:  אני באמצע לדבר

שמחה רוטמן:  תודה

שמחה רוטמן:  כך שלא מדובר – ויותר מזה, גם בהפגנות בעניין הרכבת הקלה של מפגינים חרדים בירושלים אנו רואים כיצד מגיבה המשטרה לחסימת כבישים בימים אלה ממש

שמחה רוטמן:  לא מדובר במדיניות עתיקה כלשהי, ולעומת זאת יצא לי לראות גם בנסיעה, בצילומים, בכבישים באיילון כאשר מספיק בהכרזה מצד אותם מארגני מחאה על כך שמתכננים לחסום כבישים וכבר המשטרה חוסמת ביוזמה בשירות המחאה את הכבישים

שמחה רוטמן:  שוב – ואמרה זאת חברת הכנסת רייטן – אני לא מארגן את ההפגנות, לא הקמתי צבא

שמחה רוטמן:  אבל מי שמארגן- - -     

אפרת רייטן: הלוואי שהיה לי כזה כוח

אפרת רייטן:  מאחלת לעצמי לעשות את זה בהמשך

שמחה רוטמן: מי שמארגנת וטורחת להגיע להפגנות ומספרת שהמפגינים מתאמים עם המשטרה חסימת כבישים

אפרת רייטן: כמו המתנחלים

אפרת רייטן:  אולי תלמד

אפרת רייטן:  צא ולמד

שמחה רוטמן: חברת הכנסת רייטן, קורא אותך סדר פעם שנייה

אפרת רייטן: זה לא משהו שאני המצאתי

שמחה רוטמן: אבל קראתי אותך לסדר פעם שנייה

שמחה רוטמן:  זה גם משהו שלא המצאתי

אפרת רייטן: עכשיו הוא מרגיש מאוים

שמחה רוטמן: לא, אני מרגיש שאת לא נותנת לי לדבר וקוטעת את דבריי שוב ושוב ותפסיקי את זה בבקשה

שמחה רוטמן:  המציאות הזו של אכיפה בררנית היא מציאות קשה והצדק צריך לא רק להיעשות אלא גם להיראות ולא רק להיראות אלא גם להיעשות

שמחה רוטמן:  נכון לעכשיו מה שאנו רואים זו מדיניות שבעיניי לא לגיטימית בשום צורה

שמחה רוטמן:  אני מבקש לקבל הסברים ותשובות לשאלות של חבר הכנסת אוהד טל וגם לשאלות של גלעד קריב כי אני חושב שגם הם ישפכו אור על התנהלות המשטרה ואני מבקש מהמשטרה- - -     

אפרת רייטן: יש פה מוזמנים

אפרת רייטן:  למה אתה לא נותן להם לדבר? אתה פוחד?     

שמחה רוטמן: חברת הכנסת רייטן, אני קורא אותך לסדר פעם שלישית

אפרת רייטן: אני יוצאת אבל יש פה אנשים ששמעת רק מצד אחד של מחאות, מהצד השני אתה לא מוכן לשמוע

אפרת רייטן:  ממה אתה פוחד? לשמוע את האמת?     

שמחה רוטמן: מבקש שתצאי

שמחה רוטמן:  אני פוחד שאת לא נותנת לי לדבר

שמחה רוטמן:  תודה

שמחה רוטמן:      (חברת הכנסת אפרת רייטן יוצאת מחדר הוועדה)     

גלעד קריב: אפשר שאלה?     

שמחה רוטמן: לא

שמחה רוטמן:  אני מבקש לתת לנציגי המשטרה לדבר

שמחה רוטמן:  אחר כך נשמע את נציגי הפרקליטות, ובתקווה שיישאר זמן גם ניתן לחברי כנסת לדבר

גלעד קריב: מבקש שתקראו לייעוץ המשפטי

שמחה רוטמן: בבקשה, תבקש

שמחה רוטמן:  בבקשה, נציג המשטרה

לארי סמרה: בוקר טוב

לארי סמרה:  אני ראש מחלקת שיטור מיוחד במשטרה

לארי סמרה:  אני רוצה לפתוח ולומר שאנו כמשטרה מחויבים פה לאפשר לכל אדם באשר הוא את חופש הביטוי במדינה דמוקרטית

לארי סמרה:  הזכות להפגין היא זכות בסיסית

לארי סמרה:  יש פה שיקול שעת של מפקדים לאפשר את זכות המחאה, את זכות חופש הביטוי ואנו גם שומרים על ביטחון המפגינים ועל הסדר הציבורי

לארי סמרה:  כשמתחיל להיות מופר הסדר הציבורי, וההפגנה הופכת להתפרעות או לדברים אחרים, משהו שלא מתואם אתנו – ההפגנות ברשיון מתואמות אתנו, גם לפעמים סגירות כבישים מתואם, כמו שמתאמים בהכנסת ספר תורה או כפי שמתאמים בהלוויות ובדברים אחרים

לארי סמרה:  מתאמים דברים כאלה

לארי סמרה:  גם המחאות האחרונות – קפלן נסגר התיאום עם הבמה למעלה ואנו לא מוכנים לתאם סגירות של כבישים אחרים או צירים ראשיים

לארי סמרה:  אנו נערכים מראש למנוע דברים כאלה ולהזכירכם יש מדרגים בפיזור של הפגנות

לארי סמרה:  בהתחלה אנו מזהירים

לארי סמרה:  תלוי גם בעוצמת המחאה, תלוי בהתנהגות המפגינים

לארי סמרה:  הרבה דברים פה נכנסים בשיקול הדעת של המפקד באותו רגע, האם לפזר את זה במיידי או לתת לזה זמן סביר להתפזר

לארי סמרה:  בסך הכול זו מחאה שאנו מאפשרים וזה גם תלוי האלימות – אם ההפגנה אלימה, לא אלימה, שקטה, פסיבית, אקטיבית וכו'

אריאל קלנר: מה הנהלים? הנהלים צריכים להיות אחידים

אריאל קלנר:  ברור שיש פה הרבה שיקולים אבל הנהלים צריכים להיות נהלים

לארי סמרה: יש נוהל ברור של הפרות סדר

גור אריה אשל: בוקר טוב, אני ראש תחום תוכניות ונהלים בחטיבת המבצעים

גור אריה אשל:  ועדת אור בלקחיה הגדירה למשטרת ישראל את הכללים ואת מרחב שיקול הדעת שבו אנו מתנהלים בהקשרים של מחאות או חסימות צירים בהקשר ספציפי למחאות, את האיזונים הראויים

גור אריה אשל:  יש במשטרה נוהל שמגדיר את הכללים שעל פיהם המפקד שוקל

גור אריה אשל:  בסופו של דבר גם על פי הנוהל, גם על פי החוק והמדיניות של המשטרה היא שהממ"ז, אין קווים אדומים שמוגדרים מראש

גור אריה אשל:  זה נכתב גם בוועדת אור וגם במסמכים הרשמיים של המשטרה אלא מפקד המחוז הוא בעל הסמכות לשקול את האירוע לפי הנתונים שקיימים בפניו, לפי המצב

גור אריה אשל:  מדיניות ארצית נותנת מרחב של שיקול דעת – מגדירה את הכללים - למשל חיוניות הציר, למשל אם יש ציר חלופי

גור אריה אשל:  יש עוד כמה דברים

אלמוג כהן: שאלה קטנה לפרוטוקול – האם איילון נחשב כציר פינוי חיוני בעת אירוע רב נפגעים?     

גור אריה אשל: למיטב ידיעתי כן

גור אריה אשל:  אבל גם כאן למפקד יש שיקול דעת, האם באותו רגע ניתן לעשות שימוש בציר חלופי, משך הזמן שהציר חסום בו, האם זה למשך זמן קצר או ארוך

גור אריה אשל:  נעשים מאמצים מראש למנוע חסימה של איילון

גור אריה אשל:  משקיעים בזה המון כוח

משה סעדה: אז כל פעם אתם מופתעים מחדש?      

אריאל קלנר: כמה פעמים זה קרה בחצי השנה האחרונה?     

גור אריה אשל: אין לי הנתונים, לא נדרשנו לזה, אני מתנצל

משה סעדה: אני כמח"ש בהפגנות חרדים בירושלים - ביד חזקה ובזרוע נטויה- - -     

גלעד קריב: באיזה יד חזקה? במח"ש אתה התעסקת בהגשת כתבי אישום?     

משה סעדה: נגד שוטרים, בטח, על אלימות

גלעד קריב: אז אספר לך מה היה בכרכור

גלעד קריב:  על מה אתה מדבר? רק השבוע אצל צביקה פוגל מהסיעה שלך היה דיון – סליחה, של אלמוג – איך פונו מפגינים לבתי חולים, איך נאזקו מפגינים בבית החולים למיטה בניגוד לנהלי המשטרה, איך טרטרו באמצע הלילה בין תחנות מעצר

גלעד קריב:  אתם בוכים על אכיפה בררנית? אתם לא מתביישים?     

אריאל קלנר: המטרה שלנו שלא תהיה אכיפה בררנית

גלעד קריב: אבל יש

גלעד קריב:  תראו מה קורה בשטחים בימים האחרונים

גלעד קריב:  אכיפה בררנית

גלעד קריב:  תספרו כמה אנשים נעצרו בפרעות, בחווארה, בטורבוס- - -     

משה סעדה: אנחנו בעד שיעצרו את האנשים האלה שם

אריאל קלנר: אנו מבקשים שיהיה דין אחד, גם מצד שמאל וגם מצד ימין

גלעד קריב: אנו יודעים איפה האנרכיסטים האמיתיים

גלעד קריב:  הם מעבר לקו הירוק

אריאל קלנר: אנו רוצים לא רק לדעת כמוך כי אתה אולי באמת יודע הכול

אריאל קלנר:  אנחנו רוצים שתהיה אכיפה

גלעד קריב: אז למה השר הנוסף במשרד לביטחון נתן הוראה למינהל האזרחי לא לפנות שבעה מאחזים לא חוקיים?     

אלמוג כהן: אתם נותנים להם להסיט את הדיון

אלמוג כהן:  בואו נבין

אריאל קלנר: בבקשה

גור אריה אשל: רק אומר, מבחן העמידה הראויה, במסגרת הבחינה שוקלים את כלל הנסיבות של המקרה, בהתאם לפרמטרים בהנחות היסוד - חיוניות הציר, עיתוי האירוע, מידת הנזק, היקף ומשך המחאות

גור אריה אשל:  לא אאריך

גור אריה אשל:  המפקד בשטח צריך לשקול ולהחליט

אלמוג כהן: באיזה דרגה?     

גור אריה אשל: מפקד המחוז הוא מחליט מתי לפנות ציר שנחסם

גור אריה אשל:  זו החלטה שלו ואף אחד בדרגים מתחתיו לא יקבל החלטה להפעיל כוח ולפנות ציר

אלמוג כהן: אני מנסה להבין כמי שהיה במאות הפגנות- - -     

אריאל קלנר: יכול להיות שמפקד מחוז בירושלים יחליט על דרך אחת לפעול כנגד הפרות סדר, ומפקד מחוז תל אביב יחליט על דרך אחרת וזה לגיטימי?     

גור אריה אשל: כן, ובתנאי שזה בתוך מרחב שיקול הדעת והכללים שנקבעו ברמה הארצית בחוק ובנוהל שמגדירים את האיזון הראוי בין זכות המחאה לזכויות אחרות, שלום הציבור וכו'

גור אריה אשל:  בתוך הקשת הזו יש פה מרחב שיקול דעת

משה סעדה: אבל גם אם יש מרחב שיקול דעת, עדיין מי שחסם את הכביש עבר על החוק

משה סעדה:  למה אתם לא מגישים כתבי אישום? הבנתי אותך – הכלת את האירוע וצילמת אותו

משה סעדה:  האירוע מתועד

משה סעדה:  למה אתם לא מגישים כתבי אישום? איפה התביעות? אתם משטרת ישראל

משה סעדה:  התביעות מגישים

אלמוג כהן: אני גם מבקש שתתייחס למהן יכולת קבלת ההחלטות של מפקד הכוח האורגני בשטח? האם יש לו יכולת קבלת החלטה? מעבר להחלטת ממ"ז

אלמוג כהן:  למשל אם הוא רואה שנשקפת ממשית, מוחשית ומיידית לחיי המפגינים, האם יכול כמפקד הכוח האורגני, כוח היסמ"ג או כוח היס"מ לצורך העניין, לבצע מעצרים מבלי לקבל אישור ממפקד המחוז? חשוב לי להבין

גור אריה אשל: לגבי שימוש בסמכויות הפעלת כוח, אמצעים וכן הלאה יענה המפקד שיושב משמאלי, זה בתחום שלו

גור אריה אשל:  לגבי מעצרים וכתבי אישום, שוב, זה לא חונה בחטיבת המבצעים באג"ם

משה סעדה: נכון, אבל אתם נציגי משטרת ישראל

גור אריה אשל: ראוי שיענה אדם שאחראי על זה

משה סעדה: ומעצרים?     

גור אריה אשל: אני לא עוסק בזה

משה סעדה: מי יענה על מעצרים וכתבי אישום? כי הסברתם לנו למה אתם לפעמים חייבים להכיל, אני מקבל

משה סעדה:  אבל האירוע מתועד

משה סעדה:  תיעדתם את האירוע

משה סעדה:  למה לא עצרתם יום, יומיים אחרי? בנחת, אף אחד לא מאיץ בכם

אריאל קלנר: עוד שאלה - גם לגבי ארגון ההפגנות – יש פה קריאה להרת סדר

אריאל קלנר:  הזכיר שי מלכה – היה אנשים אחרים בתקופת אחרות אבל קרא להפרות סדר

אריאל קלנר:  עצרו אותו

אריאל קלנר:  הוא לא חסם כביש

אריאל קלנר:  גם היום ידועים לנו האנשים שבאים וקוראים להפר את הסדר

אריאל קלנר:  הם משתמשים ברשתות החרדיות- -      

גלעד קריב: את ראשי העדה החרדית עוצרים על שלוש שנים של הפגנות? ספרו

אריאל קלנר: מהו הנוהל לגבי אדם שקורא להפר את הסדר? עוד שבוע תהיה הפרת סדר

גלעד קריב: מה הנוהל לגבי שר שקורא להפר חוק? יש נוהל המשטרה?     

אלמוג כהן: אפשר להפסיק עם ההטרלה?     

גלעד קריב: לא נפסיק עם ההטרלה

אריאל קלנר: גלעד, יש פה דיון בנושא מסוים

אריאל קלנר:  אתה רוצה – נהל דיון אחר במקום אחר

גלעד קריב: אני חבר ועדה, והדיון הזה הוא גם שלי, ואם אתה שואל שאלות – אני שאלתי

אריאל קלנר: אני שואל על הנושא הספציפי

אריאל קלנר:  אתה שואל דברים אחרים

גלעד קריב: האם בוצעו צעדים נגד ראשי העדה החרדית שמובילים שלוש שנים התפרעויות בירושלים נגד הרכבת הקלה כולל חבלה ברכוש ועבירות אלימות – כן או לא?     

משה סעדה: הוגשו כתבי אישום, ברור שכן וטוב שכך

אריאל קלנר: אנו רוצים לשמוע

אריאל קלנר:  בבקשה

אריאל קלנר:  מה הנהלים לגבי אדם שקורא להפרות סדר? לא הפרת סדר ברגע זה

אריאל קלנר:  עוד שבוע תהיה הפרת סדר

אריאל קלנר:  מוצאי שבת סוגרים את איילון

לארי סמרה: יש סעיפים בחוק ואנחנו עובדים לפי חוק, ואם יש אדם שקורא לדברים כאלה ויש מקום לפתוח בחקירה – תלוי גם נגד מי ונגד מה, יש לנו כללים מאוד ברורים

אריאל קלנר: מהם הכללים? רוצים לדעת אותם

אלמוג כהן: אני מעריך אותך כמי שביצע את עבודתו, רמ"ח מתנדבים בתפקידו

אלמוג כהן:  עבודה מצוינת

אלמוג כהן:  אבל אם ראש ממשלה לשעבר יכול לקרוא להמרדה- -     

גלעד קריב: תן לו לענות

גלעד קריב:  איפה הנתונים?     

ישעיה שי מלכה: אמר – תלוי נגד מי ותלוי נגד מה

אריאל קלנר: משטרת ישראל אומרת שזה תלוי נגד מי? אני רוצה להבין

אריאל קלנר:  יש אדם שיכול לקרוא להפר את החוק ויש אדם אחר שאסור לו לקרוא? מה זה תלוי נגד מי? אם אני רמטכ"ל לשעבר, ראש ממשלה לשעבר מותר לי? אם אני אדם פשוט, מותר לי?     

גלעד קריב: אם אני דניאלה ויס מותר לי לקרוא להפרת חוק מסיבית בשטחים ולא יעשו כלום משך שלושים שנה? אם אני זמביש, ואני לא רק קורא? אני מארגן הקמת שבעה מאחזים לא חוקיים, עושים משהו נגדי או לא? אני לא רק קורא

גלעד קריב:  אני מארגן

גלעד קריב:  זמביש, מכירים? זאב חבר

לארי סמרה: תלוי נגד מי – ומשה יודע - יש אנשים שבשביל לחקור אותם צריך אישור יועמ"ש ודברים כאלה, אם זה חבר כנסת, עיתונאי

לארי סמרה:  זה התלוי נגד מי

לארי סמרה:  לא עניין של צד ימין או שמאל

אריאל קלנר: מהם הנהלים? מה הכללים? תלוי נגד מי, הבנתי

אריאל קלנר:  יועמ"שית תיתן רק נגד צד מסויים וצד אחר לא תבין

אריאל קלנר:  יש גם אזרחים שקוראים לכך

משה סעדה: אתה פונה לכתובת הלא נכונה

משה סעדה:  מי שמחליט על פתיחה בחקירה בעבירות המרדה זה הפרקליטות

אריאל קלנר: אז נשמע את נציגי הפרקליטות

אריאל קלנר:  בבקשה

אריאל קלנר:  אני שואל, מהם הנהלים והכללים כשאנו מבינים לגבי אנשים שנעצרו, לגבי הפרות סדר, ושנית, מה קורה אם אנו יודעים – וזה לא מסובך היום, לא צריך להיות מודיעין ברמת יחידות סייבר כדי לדעת מי קורא כרגע להפרות סדר

גלעד קריב: ראשי האמנה בשטחים

אריאל קלנר: אנו רוצים לדעת, מי האנשים האלה, ומהן הנחיות פרקליטות המדינה בנוגע לאכיפת החוק?     

שמעון חוג'ה: ראשית נקראנו לדיון היום לצורך האכיפה של חסימות כבישים

אריאל קלנר: חסימות כבישים, רק על זה אני מדבר

שמעון חוג'ה: מדיניות העמדה לדין בחסימות הכבישים ובהפגנות בכלל קבועה בהנחיית פרקליט המדינה משנת 2020, הנחיה מס' 240

שמעון חוג'ה:  זו המדיניות הכללית, היא מדיניות רוחבית ארצי ואין מדיניות מחוזית בעניין הזה

שמעון חוג'ה:  כל המחוזות של הפרקליטות, כל פרקליטות המדינה וגם יחידות התביעה כפופות לאותה מדיניות שמפורטת שם שמבקשת לאזן בין זכות היסוד להפגין לבין האינטרס הציבורי בשמירה- - -     

משה סעדה: להפגין מותר ואף חובה אבל לחסום כביש זו עבירה

משה סעדה:  אין הנחיית פרקליט על מי לאכוף חוק ועל מי לא

אלמוג כהן: ברשותך, אדוני – עוד נושא - האם ההנחיה מתייחסת לחסימה סיסטמטית פעם אחר פעם של אותו עציר שבמקרה דנן הוא ציר פינוי חיוני באירוע רב נפגעים? אני רוצה שהיושב-ראש והנוכחים יבינו - אם חלילה אנו מגיעים, הופעה של זמר בפארק הירקון או במקום בתל אביב, ויש צורך לפנות פצועים בציר חיוני, הציר הזה הוא חסום, וגם הציר החלופי חסום

אלמוג כהן:  זה לפי המפות של משטרת ישראל

אלמוג כהן:  אתם מתייחסים לזה? כי אני לא ראיתי שום דבר

אלמוג כהן:  אני רואה קבוצה קטנה אמנם שלא מייצגת את שאר האנשים הטובים שמפגינים, שפשוט רומסת את החוק פעם אחר פעם

אלמוג כהן:  האם יש הנחיה לשיטתיות פעם אחר פעם?     

שמעון חוג'ה: ההנחיה מונה תבחינים שבהתקיימם תיטה התביעה להעמיד לדין

שמעון חוג'ה:  בין התבחינים מצוי המצב של הפגנה תוך פגיעה בסדרי התנועה שזו נסיבה להחמרה עם החשודים, סיבה לכך שהתביעה תיטה להעמיד לדין

משה סעדה: אז למה אין כתבי אישום? אתה אפילו מחזק אותנו, שזה תבחין מחמיר – שאם מפריעים להסדרי התנועה, וזה קורה לא פעם, לא פעמיים - 21 שבועות ואין בכלל כתבי אישום

שמעון חוג'ה: סיכון חיי אדם בנתיב תחבורה זו עבירה, וחברי משה סעדה ודאי מכיר אותה

משה סעדה: מכיר, מכיר

שמעון חוג'ה: עבירה חמורה ביותר בספר החוקים, שהעונש בצידה הוא 20 שנות מאסר ונדרשת שם כוונה לפגיעה באדם

אלמוג כהן: אני לא מבין

אלמוג כהן:  אדם שקופץ לכביש ברכבים שנוסעים ב-100 קמ"ש?     

משה סעדה: אם מישהו יודע שהוא גורם סיכון משמעותי, לא נכנס לעבירות

משה סעדה:  למה עד היום יש אפס כתבי אישום?     

אלמוג כהן: סיכון חיי אדם בנתיב תעבורה

אלמוג כהן:  כשאדם מתפרץ לכביש שנוסעים בו רכבים במהירות של 120 קמ"ש, זה לא סיכון?     

גלעד קריב: זה מדהים שאומרים לכם שיש הנחיה

גלעד קריב:  אתם אפילו לא טורחים לפתוח

גלעד קריב:  תפתחו את ההנחיה, תראו

צבי ידידיה סוכות: יש הנחיה ולא מבצעים אותה

צבי ידידיה סוכות:  הוא אומר לך

גלעד קריב: אתה טועה

גלעד קריב:  אחד הדברים - אני מבין שהעובדות - -     

אריאל קלנר: חבר הכנסת קריב, אנחנו מנסים להבין את העובדות

אריאל קלנר:  אתה זורק כל שנייה יהודה ושומרון

גלעד קריב: עכשיו לא דיברתי על יהודה ושומרון? לא

גלעד קריב:  להבדיל משני החברים האחרים, אמרו שיש הנחיה

גלעד קריב:  פתחתי אותה

גלעד קריב:  אז אולי נעשה דיון בהנחיה, נראה, האם בכל השבוע האחרונים האירועים באילון התכנסו לפרמטרים של ההנחיה או חרגו ממנה אבל העובדות – תקרא את ההנחיה

גלעד קריב:  אתה לא יודע על מה אתה מדבר כמו שלא טרחתם לשלוח לפני זה שאלות

גלעד קריב:  הכול פה הצגה

אלמוג כהן: המטרה שלו זה למנוע דיון, אז שייצא החוצה

אלמוג כהן:  אנו רוצים לדון בזה

אריאל קלנר: שמעון, בתור נציג הפרקליטות, בתור מי שאחראי על הפרות סדר במדינת ישראל, שתי שאלות: אחת, האם סביר, הגיוני באיזושהי סיטואציה כי זה מה שהציבור שואל שיש אפס כתבי אישום בנושא הזה של חסימות כבישים עד היום, והפרות סדר חמורות? האם זה תואם את ההנחיות? ושנית, האם זה שיש קריאה להפרות סדר בשבועות הבאים – מה עושים עם זה? איך נהגים שרוצים לנסוע לביתם או לנסוע לבקר את קרוביהם, איך הם יידעו שהם יקבלו את מבוקשם והסדר ייאכף במדינת ישראל?     

אלמוג כהן: גם במקרה של אירוע רב נפגעים - אתם תהיו על הגריל

אלמוג כהן:  חלילה שלא יקרה

אלמוג כהן:  אתם עושים מה שבא לכם? מה זה הדבר הזה?     

גלעד קריב: אתה לא יודע מה אתה מדבר

גלעד קריב:  זה הזמן לגזיבו באיילון

אריאל קלנר: יש עוד דוברים

גלעד קריב: גזיבו באיילון יפתור את הבעיה

משה סעדה: עד כאן

משה סעדה:  מותר לקיים דיון במדינה הדמוקרטית היום

משה סעדה:  שמעון, תשיב

שמעון חוג'ה: פרקליטות היא רגל מסיימת

שמעון חוג'ה:  עד עכשיו הגיע לפרקליטות תיק אחד של סיכון חיי אדם בנתיב תחבורה שהוא כרגע בשלבי בחינה

שמעון חוג'ה:  אני מדבר על הפרקליטות

שמעון חוג'ה:  תיקים פחות חמורים של עבירות שבסמכות התביעה, אין לי נתונים לגביהם

שמעון חוג'ה:  צריך נציג התביעה המשטרתית כדי שיספק את הנתונים

שמעון חוג'ה:  מניח שאצלם הנתונים הם במספרים שונים

שמעון חוג'ה:  אני לא יכול לדבר בשם- - -     

אלמוג כהן: עד היום אחד של סיכון חיי אדם בנתיב תעבורה?     

שמעון חוג'ה: אלו הנתונים שבפניי

אלמוג כהן: מתוך 21 שבועות שבהם לפחות 17 מהם לפחות הציר היה חסום

שמעון חוג'ה: נכון

שמעון חוג'ה:  יש לזכור שהתיקים שמגיעים אלינו הם תוצרים של עבודת המשטרה

משה סעדה: ברור

משה סעדה:  זה אומר שהמשטרה לא עצרה ולא חקרה

אלמוג כהן: אדוני היושב-ראש, אנחנו לפני אסון

מוריה בן משה: יש לנו נתונים מלפני חודש וחצי, אחת השאילתות שהגיעה אלינו, הוצאנו אותה עכשיו בדיון לבקשתכם

מוריה בן משה:  נפתחו 261 תיקי חקירה, 626 חשודים נחקרו תחת אזהרה, סטטוס כלל התיקים נכון לפני חודש – 99 תיקים עודם בחקירה, 47 תיקי חקירה נסגרו, 115 תיקים הועברו לעיון התביעות והפרקליטות

משה סעדה: כמה כתבי אישום? זה המבחן

מוריה בן משה: לפני חודש וחצי בחטיבת התביעות הוגשו ארבעה כתבי אישום מתוך 47 תיקים שהועברו לעיונם

גלעד קריב: למה מתייחסים לנתונים האלה? רק במחאות נגד ההפיכה המשטרית?     

מוריה בן משה: אנחנו לא סופרים את זה כך

מוריה בן משה:  לא מחוז תל אביב – ניסינו לפלח תיקים של מחאות ב-2023

משה סעדה: משני הכיוונים?     

מוריה בן משה: לא יכולים לספור תיקים לפי נושא

גלעד קריב: זה כולל גם את מספר כתבי האישום שהוגשו במסגרת עשרות אירועיםי בירושלים של המחאה נגד הרכבת הקלה? זה כולל כתבי אישום שהוגשו ביהודה ושומרון על חסימת הצירים לפלסטינים?     

מוריה בן משה: מתנצלת – זה לא תחום העיסוק שלי

מוריה בן משה:  לבקשתכם עכשיו און ליין בדיון הוצאנו מענה בנוגע לשאילתה

משה סעדה: כמה מעצרים, כמה חקירות וכמה כתבי אישום?     

מוריה בן משה: אומר שוב – 626 חשודים נחקרו תחת אזהרה, 4 כתבי אישום, עוד 47 תיקים בעיון

מוריה בן משה:  זה נכון לפני חודש, וחלק הועברו לפרקליטות

שמחה רוטמן: זה הכול על חסימת כבישים?     

מוריה בן משה: לא, זה כל התיקים שנפתחו במהלך המחאות מתחילת שנה

שמחה רוטמן: זה לא לפי אזור, זה לא לפי הפגנות באיילון

אלמוג כהן: אני מהמר פה, אדוני היושב-ראש – 2 מתוך 4 הם ממחוז ירושלים

מוריה בן משה: סליחה, עוד נתון - 4 כתבי אישום, כולם במחוז תל אביב

גלעד קריב: שום דבר לא במחוז ירושלים, ואו

גלעד קריב:  לא ייאמן

גלעד קריב:  אכיפה בררנית

גלעד קריב:  רק בתל אביב? לא בירושלים, לא במחוז ש"י? איזו אכיפה בררנית

אלמוג כהן: איזה עבירות?     

שמחה רוטמן: אני מבקש מחברי הכנסת

שמחה רוטמן:  זה כולל גם את קריב

שמחה רוטמן:  אני מבקש מכל חברי הכנסת, לאפשר למשטרה לסיים

שמחה רוטמן:  נעבור לפרקליטות

שמחה רוטמן:  4 כתבי אישום, 626 תיקים בכלל ו-47 מחכים להחלטה

מוריה בן משה: 626 חשודים נחקרו תחת אזהרה

משה סעדה: באילו עבירות הוגשו כתבי האישום?      

שמחה רוטמן: אתם יודעים לומר את זה?     

מוריה בן משה: לא

מוריה בן משה:  אפשר לבקש נתונים בצורה מסודרת

שמחה רוטמן: אבקש להעביר פירוט על אותם 4 כתבי אשום לוועדה

גלעד קריב: מבקש עוד נתונים

שמחה רוטמן: תכין מכתב

ארז מלול: וכמה אנשים נחקרו כמה פעמים בירושלים ובתל אביב?     

שמחה רוטמן: תודה

גלעד קריב: ובמחוז ש"י

שמחה רוטמן: אני עובר בזריזות על השאלות שהוצגו בהתחלה

שמחה רוטמן:  מדיניות כלל ארצית בנוגע לנהלי חסימות כבישים על ידי – יש נוהל כזה של המטה ארצי?     

מוריה בן משה: כן, נוהל חסימת צירי תנועה ראשיים

מוריה בן משה:  זה נוהל ארצי ובו מפורטים כל השיקולים שיכול לשקול המפקד

שמחה רוטמן: מבין

שמחה רוטמן:  הוא מחייב את כל המחוזות או כל מחוז יכול לנהל מדיניות עצמאית?     

מוריה בן משה: זה נוהל ארצי

שמחה רוטמן: לגבי מכת"זית ובואש יש לכם רישום ודיווח?     

מוריה בן משה: לא כרגע

שמחה רוטמן: גם זה לפעם הבאה

שמחה רוטמן:  מדיניות המשטרה ביחס להמלצות הפרקליטות להגשת כתבי אישום במקרי חסימות כבישים

מוריה בן משה: לא ממליצים

שמחה רוטמן: לא ממליצים

שמחה רוטמן:  המלצות לכתבי אישום שניתנו – לא ממליצים

שמחה רוטמן:  נשאלה שאלה ספציפית לגבי צביעת הכבישים בירושלים בתאריך 16

שמחה רוטמן: 3

שמחה רוטמן: 23 – לא מכירים את התיק

שמחה רוטמן:  אז נעביר לכם את זה כתוב

שמחה רוטמן:  נא להביא התייחסות לפעם הבאה

שמחה רוטמן:  חסימה מקדימה?     

מוריה בן משה: יש מקרים של חסימות מקדימות, און ליין, כשאנו יודעים כשעומדים לחסום כביש, יש לנו השיקול של שמירה על ביטחון המפגינים וגם ביטחון האנשים שנוסעים בכביש, ואם צריך אנו חוסמים מראש

שמחה רוטמן: יש לכם תיעוד או דיווח כמה הדברים הללו קורים לפי מחוזות?     

מוריה בן משה: אפשר להוציא

שמחה רוטמן: לישיבה הבאה

שמחה רוטמן:  זה לא משנה מה מספר המפגינים? אתם מעריכים את מספר המפגינים הנדרש כשאתם מחליטים לעשות חסימה מקדימה?     

מוריה בן משה: ברור שתלוי כמה אנשים

מוריה בן משה:  כל השיקולים כתובים בנוהל

מוריה בן משה:  בהתאם לזה המפקד- - -     

שמחה רוטמן: כמובן תעבירו את הנוהל בצורה מסודרת לוועדה

שמחה רוטמן:  תודה

גלעד קריב: אבל היו עוד שאלות שהועלו

גלעד קריב:  אדוני, מסכמים דיון?      

שמחה רוטמן: אני לא מסכם דיון

שמחה רוטמן:  איכשהו כשאני נכנס אתה תופס המון-המון זמן דיבור

שמחה רוטמן:  אחר כך תגיד שלא נשאר זמן

שמחה רוטמן:  אני רוצה שגם הפרקליטות ידברו היום

שמחה רוטמן:  דיברו?     

משה סעדה: לא דיברו על עבירות הסתה, רק על חסימות כבישים

שמחה רוטמן: תודה רבה

שמחה רוטמן:  חבר הכנסת סוכות שביקש לדבר – יצא

שמחה רוטמן:  את השאלות והתשובות נשלח ונעביר

גלעד קריב: לא קיבלתי תשובות

שמחה רוטמן: גם הן יצטרפו לשאלות שיישלחו במסגרת - מבקש שתעביר גם אותן כתובות, נוציא את המכתב המסודר

שמחה רוטמן:  תודה

שמחה רוטמן:      עומר וינוקור, בבקשה

עומר וינוקור: תודה, כבוד היושב-ראש

עומר וינוקור:  אני סטודנט בירושלים, מהאוניברסיטה העברית

עומר וינוקור:  שמעתי קודם את חבר הכנסת קלנר מדבר על זה שמדינת ישראל היא מדינת חוק ואנו מדינת חוק דמוקרטית

עומר וינוקור:  נראה לי שאף אחד מאתנו לא מערער על כך

עומר וינוקור:  אני מייצג סטודנטים

עומר וינוקור:  גילוי נאות – יצאתי להפגין ב-25 השבועות האחרונים

עומר וינוקור:  באתי לשמוע מה חברי הכנסת מדברים עליי ועלינו ועל חבריי ושמעתי אמירות מאוד משעשעות ומנותקות מהמציאות על אמצעי כוונה ויכולת של חבר הכנסת כהן

אלמוג כהן: אתה בא להטיף לי איך לנהל אפס"ד, ילד?     

שמחה רוטמן: אין צורך, חבר הכנסת אלמוג כהן

שמחה רוטמן:  בבקשה, לעניין הדיון

עומר וינוקור: שמעתי הרבה אמירות מאוד מנותקות מהמציאות

עומר וינוקור:  אני שואל אתכם, מתי בפעם האחרונה הייתם בהפגנות? אתם יכולים לבוא לבית הנשיא ולראות מה קורה שם

עומר וינוקור:  אתם מדברים פה הרבה על בסיס תחושות

שמחה רוטמן: עומר, אמקד אותך

שמחה רוטמן:  אתה מפנה שאלות לחבר כנסת

שמחה רוטמן:  זה לא דבר נהוג שאורח עושה

שמחה רוטמן:  האם בהפגנות שהתקיימו בקפלן, שאני מניח שלשם אתה הולך להפגין- - -     

עומר וינוקור: בבית הנשיא

שמחה רוטמן: היו חסימות כבישים?     

עומר וינוקור: רגע המהות של ההפגנות של המחאה - היא מחאה בלתי אלימה עקרונית

עומר וינוקור:  אנו שמחים את זה כאבן דרך וכאבן יסוד כזיכרון דמוקרטי, ומחאה בלתי אלימה היא המהות של חופש הביוטי שזרקנו אותו פה במהלך הדיון והיא המהות של דמוקרטיה ישראלית כי מאפשרת לנו- - -     

אלמוג כהן: לחסום את הדרך למישהו זה אלימות בעיניך?     

שמחה רוטמן: אלמוג, די

שמחה רוטמן:  תענה לשאלתי בכל זאת

שמחה רוטמן:  ברור, בלתי אלים

שמחה רוטמן:  האם נחסמו כבישים?     

עומר וינוקור: כן

עומר וינוקור:  נחסמו כבישים, חלקם הגדול מאוד- - -     

גלעד קריב: אל תענה על זה

גלעד קריב:  אתה גר במאחז בלתי חוקי באופן שמפר חוק, אדוני היושב-ראש?     

עומר וינוקור: במהלך הדיון, כבוד חבר הכנסת אמר שאני מקבל כסף ללכת להפגנות

ארז מלול: לא אמרתי

ארז מלול:  אל תשקר

עומר וינוקור: אמרת שלתחושתך

שמחה רוטמן: עומר, אם שמת לב, השתקתי כל חבר כנסת שניסה למנוע ממך לדבר

שמחה רוטמן:  בכל זאת אני שואל, האם באירועים שאתה מדבר עליהם נחסמו כבישים, וכיצד מגיבה המשטרה? בסופו של דבר כל הדוברים החיצוניים שביקשתי מהם לדבר סיפרו על חסימת כבישים, על קריאות לחסימות כבישים ויחס המשטרה לכך

שמחה רוטמן:  זה נושא הדיון

שמחה רוטמן:  תתייחס לזה בבקשה

עומר וינוקור: אני מנסה להגיע לשם

עומר וינוקור:  במחאה שהיא מאוד-מאוד אנטי אלימה, גם מרבית, רוב מוחלט של הכבישים שנחסמים זה באישור המשטרה מראש, ועדיין, גם אני וגם חבריי דוכאנו ביכולתנו למחות, כשעמדנו על הכביש, מכת"זיות שגרמו לאנשים לאבד שמיעה

עומר וינוקור:  אלימות מכל מיני סוגים

שמחה רוטמן: תיאמתם עם המשטרה חסימת כבישים והם הפעילו עליהם מכת"זיות? זה חמור מאוד, אני רוצה לזה התייחסות המשטרה

עומר וינוקור: לא

עומר וינוקור:  רוב מוחלט של השוטרים ושל עבודת המשטרה היא עבודה שמתנהלת בצורה בריאה, לכן ב-25 שבועות כמות האירועים לא כל כך גדולה אבל גם האכיפה הבררנית שכל הזמן מדברים עליה פה ושנזרקה פה כאילו מפגיני המחאה כנגד הרפורמה, ההפיכה היא מחאה שלא קורה בה כלום, אז כן, גם קורה ונלקחים לחקירות וגם נפתחים כתבי אישום, וזה קורה

שמחה רוטמן: לא במחוז ירושלים

שמחה רוטמן:  לטובת העניין, ונציגי המשטרה פה – אמר עומר וינוקור שאומר שמפגין ליד בית הנשיא, שחסימת כבישים נעשתה בתיאום עם המשטרה

עומר וינוקור: מתחם בית הנשיא סגור לנסיעה

גלעד קריב: המשטרה סגרה אותו כפי שסגרה את קפלן

שמחה רוטמן: האם וכמה פעמים ניתנו אישורים של המשטרה לחסימת כבישים באזור בית הנשיא? אני שואל את המשטרה

מוריה בן משה: אין לנו כרגע בשלוף את הנתונים האלה

מוריה בן משה:  נשמע לי לא סביר שאישרנו לחסום כביש ואז פיזרנו בכוח

מוריה בן משה:  צריך לבדוק

שמחה רוטמן: צריך לבדוק את הטענה

שמחה רוטמן:  בבקשה

גור אריה אשל: בהמשך לדברי מוריה, מאפשרים בתיאום מראש חסימת כבישים מסוימים

גור אריה אשל:  אם חרגו מהם וחסמו ציר אחר, המפקד יפעיל שיקול דעת, או חרגו מהזמן שנקבע

אלמוג כהן: מפקד באיזה דרגה?     

שמחה רוטמן: זה בנוהל, אני מתאר לעצמי

שמחה רוטמן:  סיים בבקשה

עומר וינוקור: יש פתרון מאוד פשוט לעניין הזה, וראינו אותו שלא היו חסימות כמה וכמה שבועות אחרונים

עומר וינוקור:  החסימה באיילון חזרה יחד עם החקיקה המשפטית שקורית עכשיו

אלמוג כהן: אני לא מבין, מה זה? זה עבריין

אלמוג כהן:  מה אתם מביאים לפה עבריינים?     

גלעד קריב: אתה מדבר על עבריינים? חבר הכנסת כהן, אתה חושב אתה מפחיד מישהו באלימות שלך?     

משה סעדה: לא נאפשר לאנשים שבאים- - -     

שמחה רוטמן: חבר הכנסת קריב, אני קורא אותך לסדר פעם שלישית

שמחה רוטמן: חבר הכנסת סעדה

אלמוג כהן: זה עבריין

עומר וינוקור: - - -     

שמחה רוטמן: עומר, אתה לא ברשות דיבור יותר

שמחה רוטמן:  תודה רבה

משה סעדה: קחו את הפרטים שלו, תחקרו אותו הערב

שמחה רוטמן: חבר הכנסת קריב, ב-11:00 תוכל להיכנס

שמחה רוטמן:      (חבר הכנסת גלעד קריב יוצא מאולם הוועדה)     

שמחה רוטמן: חברי הכנסת אלמוג כהן וסעדה – אלמוג, אתה בקריאה שנייה

שמחה רוטמן:  סעדה, אל תכריח אותי לקרוא אותך לסדר

שמחה רוטמן:  עם כל הכבוד, אין שום הצדקה ושום לגיטימציה לומר: אם אתם תחוקקו – אנחנו נחסום כבישים

שמחה רוטמן:  אסור לחסום כבישים במדינת ישראל

שמחה רוטמן:  אתה לא תאיים על חברי כנסת במהלך דיון, עם כל הכבוד

שמחה רוטמן:  לקחתי לך את רשות הדיבור כי מה שאמרת חורג בהרבה מפרקי הדיבור בפרלמנט כל צורה שהיא

שמחה רוטמן:  אני פונה למשטרה ולפרקליטות, ובזה יהיה דברי סיום ויהיה דיון המשך לנושא שבו גם נקבל תשובות לנושאים האלה – המציאות שבה קריאה גלויה לחסימת כבישים ולהפרת חוק- - -     

משה סעדה: בוועדת חוקה

שמחה רוטמן: ודאי

שמחה רוטמן:  ולמרי אזרחי – עזבו שזה מתרחש בוועדת חוקה אבל בכלל שזה מתרחש בהרבה מקומות אחרים, נענה בצורה רגועה כאילו מדובר בהליכה בפארק, היא אינה לגיטימית

שמחה רוטמן:  או יש לכם מדיניות אחידה בנושא הזה, ואם שיניתם את המדיניות, תציגו אותה בבקשה לוועדה

שמחה רוטמן:  אם החלטתם שיותר לא מגישים עבירות על המרדה, תציגו בבקשה

שמחה רוטמן:  אם החלטתם שמגישים, אם החלטתם שאתם אוכפים עבירות של חופש ביטוי על חברי כנסת, תאכפו, גם כאשר מדובר בחברי כנסת מצד אחר וזה הפרקליטות יותר אמרה ולא היועץ המשפטי לממשלה

שמחה רוטמן:  המדיניות הזו שאתם תנהלו, וצר לי אדוני הפרקליט, להתייחסות שלכם לשאלת השביתה למרות שכעסת כשחבר הכנסת סעדה אמר את זה ולשדרים שמקבלים מהייעוץ המשפטי לממשלה בהרבה מאוד תחומים כולל מעורבות במינויים בתוך המשטרה, כולל מעורבות בכללים של העמדה לדין

שמחה רוטמן:  אתם לא יכולים מצד אחד לקחת אליכם את הסמכויות בנושאים הללו, לומר למשטרה: אתם לא תפתחו בחקירה בעבירות של חופש ביטוי וזה קשור לדיון אחר שעשינו פה בלי אישור שלנו, ואז לומר: השיקולים אצלנו וגם לא ניתן עליהם דין וחשבון

משה סעדה: ואנחנו עוברים על החוק בשביתה הזאת

משה סעדה:  הם עצמם עברו על החוק

שמחה רוטמן: המסר שלפיו אם אתה מפגין לצד אחד או לצד שמועדף על ידי אנשי אכיפת החוק יהיה לכם יחס מיוחד, עליכם חובת ההוכחה, ויכול להיות שאלמלא אותה שביתה לא הייתה לכם חובת הוכחה כה מוגברת, ויכול להיות שאלמלא כל מיני התבטאויות של בכירים לא היתה לכם חובת הוכחה כה מוגברת אך מאחר שהיה לצערנו, ומאחר שיש התבטאויות כאלה, חובת ההוכחה המוגברת היא עליכם

שמחה רוטמן:  אני מקווה שתעמדו בה בתשובות שתיתנו לדיון הקרוב שייקבע בנושא ויישלח אליכם ושתעמדו בחובה לשכנע אותנו ששינוי המדיניות הוא ענייני ולא תלוי בשאלה לאיזה צד אתה מפגין ואיזה כביש אתה חוסם

אלמוג כהן: אדוני היושב-ראש, בגלל שזה דברי סיכום, בדיון הבא חשוב שיגיע נציג מחוז תל אביב

אלמוג כהן:  לא הגיעו

שמחה רוטמן: גם זה יקרה

שמחה רוטמן:  אני שב ואומר בנושא הזה – המציאות לפיה – איני יודע אם התייחסתם כשלא הייתי לסרטון עם מכת"זית, שפעלה גם בבנימין, ואם תרצו אעביר לכם פרטים על האירוע, בל תתייחסו גם לאירוע הזה וגם לאירועים, למהירות התגובה, ויש לזה משמעות גם בלוחות הזמנים כי כאשר אדם כמו המקרה שסיפר עליו פייגלין שהועמד לדין ונשפט בתוך יממה או בתוך שתי יממות, לעומת מצב שבו הדבר הזה מתרחש בתוך כמה חודשים או שנים

שמחה רוטמן:  גם לזה יש השלכה

שמחה רוטמן:  לכן הדיון הבא שעכשיו אתם יודעים מה מטריד את חברי הכנסת, בגללו אישרה נשיאות הכנסת דיון מהיר בנושא - אני מקווה שלדיון הבא תגיעו עם נתונים מוכנים בהתאם לשאלות שנשאלו, ונקיים על זה דיון בהמשך

משה סעדה: וגם תטפלו בנוגע לקריאה להפגנות וחסימות כבישים

משה סעדה:  אם אתם רוצים פרטים, אני יכול לעזור לכם

שמחה רוטמן: תודה רבה, הישיבה נעולה